Dodik i Nikolić dogovorili novu sjednicu u septembru u Banjoj Luci - Klix.ba\nUtvrđuju novu mapu rada\n8.8.2012. u 16:01\nSavjet za provođenje sporazuma o specijalnim odnosima Republike Srpske i Srbije održat će krajem septembra u Banjoj Luci sjednicu na kojoj će utvrditi novu mapu rada, dogovorili su danas predsjednik RS Milorad Dodik i Srbije Tomislav Nikolić.\nPredsjednik Republike Srpske je nakon današnjeg sastanka sa Nikolićem u Beogradu novinarima izjavio da je i dosadašnja mapa rada Savjeta bila veoma uspješna.\nDodik je najavio da će uskoro razgovarati predsjednici parlamenata Republike Srpske i Srbije, a do kraja avgusta bit će održani sastanci na nivou vlada radi sagledavanja otvorenih pitanja i dogovora o mapi zajedničkog rada.\nDodik je podsjetio da je saradnja u okviru sporazuma Srbije i Republike Srpske i do sada bila veoma uspješna, jer su sva ministarstva u vladama RS i Srbije potpisala protokole i sporazume o saradnji, a u proteklom periodu održane su dvije zajedničke sjednice Savjeta za sprovođenje Sporazuma o specijalnim odnosima.\nPredsjednik RS je rekao da je sastanak sa predsjednikom Srbije održan u dobroj atmosferi i izrazio optimizam u pogledu dalje saradnje.\n"Konstatovali smo da su odnosi RS i Srbije u najboljem mogućem stanju i da nema nekih posebnih otvorenih pitanja", ocijenio je Dodik.\nOn je naveo da je na sastanku konstatovano da je neophodno da se kreiraju i zajednički dogovore neka politička pitanja u vezi sa političkim statusom i na Kosovu i Metohiji i u Republici Srpskoj.\n"Naša zajednička politika o pitanju Kosova gotovo je identična. Mi u BiH ne želimo da vidimo priznanje Kosova kao nezavisne države i Republika Srpska, koja koristi sve procedure u tom pogledu, i ubuduće će sprečavati to priznanje. Smatramo da je međunarodna zajednica, koja je podržala nezakonito i vanustavno priznanje Kosova kao nezavisne države, ponizila i potcijenila Srbiju i srpski narod dajući takav status“, rekao je Dodik.\nOn je istakao da je obavijestio Nikolića o stanju u Republici Srpskoj i odnosima u BiH, te naveo da RS nastupa potpuno svjesna svoje snage i svojih proceduralnih, ustavnih i drugih ovlaštenja.\nDodik je rekao da je predsjedniku Srbije iznio zahtjev da Srbija kao potpisnica Dejtonskog sporazuma treba više da se afirmiše na sprovođenju tog sporazuma.\nPodsjećajući da je u Aneksu 10 Dejtonskog sporazuma predviđeno da visoki predstavnik u BiH podnosi izvještaj stranama potpisnicama, Dodik je ocijenio da je došlo vrijeme da visoki predstavnik u BiH o proteklom periodu podnese izvještaj i Srbiji i Hrvatskoj i Republici Srpskoj i svim potpisnicima, "jer je on formiran ne kao organ UN, nego kao organ koji su dogovorile strane potpisnice sporazuma".\nNa pitanje da li je izgladio odnose sa Nikolićem, Dodik je rekao da je Nikolić presjednik Srbije i da on to poštuje, te da njihovi odnosi kao "predsjednika republika" imaju sasvim drugačiju dimenziju od odnosa u prošlosti koji je stvar političkog odabira.\n"Mislim da će naša saradnja biti dobra i da ćemo u periodu koji stoji ispred nas učiniti značajne pomake u integraciji, u obrazovnom, kulturnom, sportskom i u svakom drugom smislu“, rekao je Dodik.\nSastanku sa predsjednikom Srbije u zgradi na Andrićevom vencu u Beogradu prisustvovala je i ministar Srpske Željka Cvijanović, šef Predstavništva Republike Srpske u Izraelu Arie Livne i šef kabineta predsjednika Srpske Draško Milinović.\n08.08.2012. u 16:17


19-10-2019 21:41 Video Zanimljivosti\nDragan Jacanović (Foto: Jutjub)\nArheolog Jacanović je gostujući u emisiji produkcije “Srbija global” posebnu pažnju posvetio srpskom kalendarskom znanju koje seže u doba neolita. O tome je napisao i knjigu ''Srpsko kalendarsko znanje u epskim narodnim pesmama''.\nJacanović otkriva senzacionalnu informaciju da se u srpskim epskim pesmama opisuju nošnje i muški nakit iz doba neolita, a ne iz doba srednjeg veka u kome žive junaci koji su opevani u tim pesmama.\nOn dalje navodi da postoje jasni dokazi da doseljavanja Slovena u 6 veku na Balkan nije postojala i da pogrebni predmeti iz vremena pre navodnog doseljavanja i kasniji nemaju razlike, samim tim dokazuju da na ove prostore nije došlo drugo stanovništvo.\nArhelog Jacanović ide i korak dalje i dešifruje četiri “S” sa grba Srbije tvrdeći da je njihovo značenje mnogo dublje i da seže u otkrića iz neolita.\nPogledajte ovu više nego zanimljivu emisiju.\nKada su Srbi ratovali sa Kinezima saznajte OVDE.


Ibrahimović: Očekujem da sjutra izaberemo predsjednika Skupštine i članove Vlade\n"Makar prve dvije tačke da završimo"\nO sastavu Vlade poslanici će se izjašnjavati na sjednici Skupštine koja će početi sjutra na Cetinju. Prva tačka dnevnog reda je izbor predsjednice Skupštine, za koju je predložena poslanica SNP-a Danijela Đurović.\nPodnaslov: "Makar prve dvije tačke da završimo"\nTizer: O sastavu Vlade poslanici će se izjašnjavati na sjednici Skupštine koja će početi sjutra na Cetinju. Prva tačka dnevnog reda je izbor predsjednice Skupštine, za koju je predložena poslanica SNP-a Danijela Đurović.\nPotpredsjednik Skupštine Ervin Ibrahimović rekao je da će druga tačka biti izbor predsjednika i članova 43. Vlade.\n"Sve zavisi od dinamike rada i sa sigurnošću ne mogu reći da li ćemo sjutra dobiti premijera i članove vlade, ali očekujemo da ćemo uspjeti da makar prve dvije tačke završimo", kazao je Ibrahimović.\n27.04.2022 - 16:00 | *\nTagovi: Skupština Crne Gore, Vlada Crne Gore, Ervin Ibrahimović


Devastacija demokratije - JUGPRESS\nKada imate polarizovanu političku scenu, normalno je da će i komunikacija biti oštra, smatra politički analitičar Dejan Vuk Stanković, dok Dobrica Veselinović iz pokreta “Ne davimo Beograd” poručuje da bi političke elite trebalo da “preseku” i kažu da verbalno nasilje više nije prihvatljivo.\nOn tu, pre svega, vidi odgovornost vlasti, i navodi da bi svako ko dolazi sa pozicije moći trebalo da postavi agendu, javni prostor, javnu diskusiju i debatu, ali da se to u Srbiji ne dešava.\nFoNet / Ognjen Stevanović\n“Mi vidimo da sa pozicija moći i vlasti dolazi jedna agenda koja je nasilna, koja je razračunavajuća sa svima koji misle drugačije, i koja zatvara svaki prostor za debatu”, ukazuje Veselinović u serijalu Kvaka 23 Novinske agencije FoNet.\nS druge strane, on smatra da bi suprotna strana mogla da se ponaša drugačije. Uvrede na ulici ili pretnje preko društvenih mreža nisu smele da budu doživljavane kao nešto normalno i uobičajeno za nekog ko se bavi političkim aktivizmom, ali je i ponašanje učesnika na demonstracijama ponekad doprinosilo opštoj atmosferi verbalnog nasilja.\n“Kad imate protest na kome se viče ‘Vučiću pederu’, a ne postoji jasan otklon od toga, to je signal koji može ‘nadole’ da ide do krajnjih granica”, ocenio je Veselinović.\nAko se na to prvi put ne reaguje, šta će sledeći put biti normalizovano, upitao je Veselinović u razgovoru s novinarkom Tamarom Skrozza.\nPored polarizacije na političkoj sceni, Dejan Vuk Stanković ovakvu atmosferu objašnjava i mediteranskim kulturnim obrascem, koji politiku shvata “poprilično strasno”, bez ravnodušnosti i racionalnosti neophodne da bi društvo bilo tolerantno.\nFoNet / Aleksandar Koković\nU izjavi FoNetu i on je ukazao na odgovornost aktuelne vlasti koja ima više faktora, počev od toga što se, s jedne strane, oseća dominantno, jer ima veliku podršku.\nS druge strane, brani se od svojih političkih neistomišljenika jednom vrstom vrlo oštrog diskursa, ocenjuje Dejan Vuk Stanković, koji ima utisak da “tako naprosto drže mobilnim i pripravnim svoje biračko telo”.\nOn, međutim, smatra i da opozicija često daje povode posle kojih se verbalna kampanja intenzivira i postaje “mnogo žešća nego što bi trebalo da bude”.\nPitanje je, na kraju, da li verbalno nasilje – uvrede, kletve, psovke, prostakluci i diskvalifikacije političkih protivnika – nužno vode i u fizičko nasilje, ili postoji i neki drugačiji ishod.\nVeselinović podseća da je ovde već bilo nasilja, da je ubijen Oliver Ivanović, a prebijen Borko Stefanović, i upozorava da stalna podela na tabore “ne može da se završi dobro”.\nOn se protivi razračunavanju nasiljem i napominje da će odgovor na političko nasilje biti isto takvo političko nasilje.\n“Mi ne smemo to da uradimo, zato što je na nama uloga i na nama je odgovornost da tu debatu i taj javni prostor napravimo dostojnim života čoveka”, poručio je Veselinović.\nIstovremeno, Dejan Vuk Stanković ističe da demokratija nije samo neobuzdana sloboda, već da podrazumeva podržavanje slobode drugih.\nPrema njegovom stavu, “kada se naruše granice slobode, trebalo bi da se na neki način dovede u pitanje taj koji te granice ruši”.\nKako je obrazložio, bez obzira na to da li je reč o ovima koji prete novinarima zato što ne vole njihovu uređivačku politiku, ili ovima koji shvataju političke promene kao preki sud.\nI jedno i drugo je devijacija demokratije, zaključuje Stanković.


Članak je filtriran: Četvrtak, 12 Juli 2018 - Istinito.com\nNovi zakon o medijima treba da bude po svjetskim standardima\nKod izrade novog zakona voditi računa da on bude usklađen sa međunarodnim konvencijama i nadležnostima različitih nivoa vlasti, kao i da budu uobzirena postojeća zakonska rješenja koja pokrivaju oblast javnog informisanja\nU okviru kampanje javnog zagovaranja novog zakona o medijima u Republici Srpskoj, koju zajednički realizuju Centar za slobodno novinarstvo iz Banjaluke i magazin Faktor danas je održana druga javna diskusija pod nazivom Nezavisni mediji i zakon o medijima u RS.\n-Ovaj zakon je pravno veoma štur i ne reguliše mnoge stvari, posebno kada je riječ o portalima, rekla je advokat Jovana Kisin, koja je govorila o Zakonu o javnom informisanju i njegovim nedostacima u odnosu na savremeniji zakon o medijima kakav postoji u Srbiji.\n-Zakon u Srbiji je posebno obradio pravo na demanti i odgovor, kao i pravo na zaštitu privatnosti, jer nemaju zakon o zaštiti od klevete, istakla je Kisin i dodala da prilikom donošenja novog zakona o medijima u RS treba voditi računa o nadležnostima države i entiteta, ali i postojećoj zakonskoj regulativi u oblasti medija.\n-Problem neujednačene sudske prakse, kada je riječ o kleveti, često dovodi do nepovoljnih sudskih odluka po medije. Iako je prema evropskim standardima sasvim uobičajeno da izabrani zvaničnici i javni funkcioneri imaju drugačiji tretman u smislu da moraju da trpe javnu kritiku u medijima, vrlo često se dešava da sudske odluke budu protiv medija. To političari veoma često zloupotrebljavaju i oni su među prvima koji podnose tužbe protiv medija i novinara za klevetu, rekao je Vukelić.


Svi posetioci internet prezentacije www.eurocons.rs saglasni su sa sledećim uslovima korišćenja:\nInternet prezentacija www.eurocons.rs, sve njihove stranice i sve prikazane informacije imaju isključivo informativnu i edukativnu namenu. Navedene informacije ne mogu zameniti informacije koje se nalaze u deklaraciji proizvoda\nEurocons ne može garantovati ažurnost u realnom vremenu podataka koji se nalaze na sajtu, u svakom trenutku pristupa sajtu. Eurocons ne preuzima bilo kakvu odgovornost ni u pogledu eventualnih hardverskih, softverskih niti bilo kakvih drugih oštećenja do kojih može doći na kompjuterskoj opremi korisnika za vreme korišćenja www.eurocons.rs;\nSve informacije, grafički prikazi, vizuelna i dizajnerska rešenja, fajlovi, prilozi i nazivi proizvoda na www.eurocons.rs zaštićeni su kao autorska dela ili kao predmeti prava industrijske svojine. Svaku njihovu protivzakonitu upotrebu bez prethodne odgovarajuće Euroconsove saglasnosti, Eurocons će tretirati kao povredu svojih prava i preduzeće sve zakonom raspoložive mere sankcionisanja lica koja vrše takvu povredu. Sve fotografije na www.eurocons.rs predstavljaju samo simbolične ilustracije i potiču iz arhiva Euroconsa, ili su preuzete sa specijalizovanih sajtova koji nude fotografije, pod uslovima koje je propisao nosilac prava nad fotografijama;\nEurocons zadržava pravo da izmeni ili ukloni bilo koju informaciju ili sadržaje prikazane na www.eurocons.rs, u bilo koje vreme, po sopstvenom izboru i bez prethodnog obaveštenja;\nEurocons zadržava pravo da na www.eurocons.rs postavi linkove ka drugim sajtovima koje smatra odgovarajućim, ali nije i ne može biti odgovoran za sadržinu tih sajtova, osim ukoliko su u pitanju sajtovi na kojima je sam Eurocons nosilac prava na korišćenje sajta i to pravo aktivno koristi;\nInformacije koje su sadržane na www.eurocons.rs mogu se koristiti u nastavne, naučne i nekomercijalne svrhe, ali uz obavezu navođenja porekla informacija i Euroconsa kao njihovog isključivog vlasnika. U slučaju da se to ne dogodi, Eurocons zadržava pravo da preduzme sve pravne i faktičke radnje kako bi sprečio dalju distribuciju ovih informacija i tražio eventualnu štetu nastalu zbog njihovog nelgalnog korišćenja;\nBilo koja informacija koju posetioci sajta pošalju Euroconsu putem Interneta ili elektronske pošte, neće se smatrati poverljivom informacijom, čak ni u situaciji da pošiljalac informacije izričito navede da su informacije poverljive prirode i Eurocons zadržava pravo da tu informaciju dalje distribuira, koristi ili uključi u sadržaj svog sajta, kao i da iste u potpunosti zanemari. Eurocons ni u kojoj situaciji neće tražiti od posetilaca sajta da mu na bilo koji način dostavljaju poverljive informacije, niti će preuzeti bilo kakvu odgovornost iz posledica koje mogu nastati usled toga što su mu posetioci sajta dobrovoljno i samoinicijativno poslali određene informacije. Od napred navedenih ograničenja se izuzimaju informacije koje se odnose na informacije koje imaju karakter podataka o ličnosti, kao i informacije koje imaju karakter uzbunjivanja, sa kojima će Eurocons postupati u skladu sa propisima koje regulišu ove oblasti;\nEurocons poštuje privatnost posetilaca www.eurocons.rs, te će informacije do kojih dođe upotrebom www.eurocons.rs koristiti isključivo u skladu sa važećim zakonom. Posetioci su saglasni da Eurocons prikuplja i koristi tehničke podatke o posećenosti i korišćenju sajta www.eurocons.rs, i iste koristi radi interne statistike i analitike u vezi sa internet prezentacijom. Eurocons neće pružiti informacije o posetiocima trećim licima bez neposrednog odobrenja posetioca ili na osnovu zakonom propisanih obaveza. Osim toga, Eurocons nastoji da zaštiti informacije o posetiocu na način koji onemogućava dostupnost trećim licima, ali neće biti odgovoran za informacije do kojih treća lica dođu na nezakonit način;


Danko, potreban si Srbiji! - Sportske.net\nDanko, potreban si Srbiji!\nOsam godina prošlo je od kada je Danko Lazović postao strelac prvog gola za samostalnu Srbiju a nešto više od tri od poslednjeg nastupa za nacionalni tim. Selektor je odlučio, Danko je ponovo potreban Srbiji!\nFudbalska reprezentacija Srbije nalazi se pred početkom kvalifikacionog ciklusa za odlazak na EURO 2016. a selektor Dik Advokat u sredu je objavio spisak igrača na koje računa za duele sa Jermenijom i Albanijom.\nHolanđanin nije pravio prevelike promene u odnosu na spisak igrača koje je pozvao za duel sa Francuskom a jedino "iznenađenje" je poziv koji je otišao na adresu iskusnog Danka Lazovića.\nNapadač Partizana vratio se u srpski fudbal drugi put u svojoj karijeri a ono što je u proteklih devet meseci uradio u Partizanu bilo je dovoljno da Dik Advokat ponovo pozove u nacionalni tim strelca prvog gola za samostalnu Srbiju.\nDanko Lazović (31) za Srbiju je do sada odigrao 43 utakmice i postigao 11 golova. Od 2006. godine i Svetskog prvenstva u Nemačkoj Danko je bio redovan član nacionalnog tima, a upravo je 16. avgusta 2006. godine postigao prvi gol za samostalnu Srbiju u duelu sa Češkom Republikom.\nRastanak sa nacionalnim timom dogodio se tokom proleća 2011. godine, u jeku kvalifikacija za EURO 2012. godine, kada je bez mnogo pompe odlučio da se posveti igranju na klupskom nivou nezadovoljan činjenicom što ga je novi selektor stavio na marginu.\n"U poslednje vreme nisam igrao, iako nisam bio u slabijoj formi nego moji drugovi. Zato sam rešio da okončam karijeru u reprezentaciji bez svađa sa selektorom, saigračima, bez prepucavanja i teških reči u novinama. Nisam želeo da pravim skandale, mislim da je ovako najbolje za sve" izjavio je tada za ruske medije Danko Lazović.\nSrbija je te kvalifikacije završila neslavnim porazom u Sloveniji kada je nekolicina reprezentativaca odlučila da više ne igra za nacionalni tim a Danko je posle svega osetio potrebu da svoj odlazak objasni navijačima.\n"Svoju odluku nisam objašnjavao nikom, nijednom listu ni u Srbiji ni u Rusiji. Ali, napraviću izuzetak zbog navijača. Uvek sam se prema reprezentaciji odnosio sa najdubljim poštovanjem, uvek bio tu kada sam bio potreban, čak i kada nisam igrao. Srbija mi je sve" rekao je te 2011. godine Danko Lazović.\nPrekaljeni napadač u svojim nogama ima preko 250 utakmica na internacionalnoj sceni a najdublji trag ostavio je u Partizanu i PSV Ajndhovenu za koje je postigao ukupno 60 golova na 169 utakmica.\nKada se zimus vratio u Partizan niko nije mogao da nasluti koliko će svojim iskustvom uticati na to da četa Marka Nikolića u tekućoj godini na svim takmičarskim utakmicama pretrpi samo JEDAN poraz ali se ispostavilo da je Dik Advokat pomno pratio Lazovićev učinak.\nNe treba zaboraviti da je iskusni fudbalski vuk Milan Živadinović u više navrata od početka sezone javno govorio o tome kako je Danko Lazović vredan poziva u nacionalni tim što je očito mislio i Holanđanin na kormilu nacionalnog tima.\nJasno je da u datim okolnostima, kada Srbija ne raspolaže sa iskusnim rešenjima u napadu, Danko Lazović deluje kao odlično rešenje za uparivanje sa mladim Mitrovićem ili Đorđevićem.\nDueli sa Jermenijom i Albanijom pokazaće da je Dik Advokat u pravu jer u iskusnim nogama Danka Lazovića ima još municije koju valja potrošiti za dobrobit nacionalnog tima.


Bezbednost Vučića na najvišem nivou zbog pretnji\nAktuelno, Srbija i region, Vesti — By taty on December 12, 2012 10:24 am\nNivo bezbednosti potpredsednika Vlade Srbije Aleksandra Vučića podignut je na najviši nivo zbog pretnji koje je izrekao vlasnik Delta Holdinga Miroslav Mišković prilikom jutrošnjeg privođenja, rečeno je agenciji Beta nezvanično u policiji.\nKako je naveo taj izvor, policija je obavestila Vučića da mu je Mišković zapretio zbog privođenja. Mišković je pred policijom izjavio da Vučić “neće dočekati večerašnju emisiju” na Radio televiziji Srbije gde u 21 sat ima zakazano gostovanje, a da on (Mišković) sigurno neće biti zadržan u pritvoru, kazao je taj izvor.\nVlasniku Delta holdinga Miroslavu Miškoviću, njegovom sinu Marku, biznismenu Milu Đuraškoviću i za još sedmoro osoba, koji su jutros privedeni, određeno je policijsko zadržavanje od 48 sati, potvrđeno je agenciji Beta u MUP-u Srbije.\nTags: Aleksandar Vučić, Bezbednost Vučića na najvišem nivou zbog pretnji, Miroslav Mišković, potpredsednik Vlade Srbije, Vesti, Vesti iz Srbije, vlasnik Delta Holdinga\nU većem delu Srbije sinoć je počeo da pada sneg, a sektor Ministarstva unutrašnjih poslova za vanredne situacije upozorio...


Beograd protiv pobednika meča Jedinstvo – Dunav u Kupu Srbije\nBEOGRAD, 21. novembar (Info centar).- Branioci titule, kuglaši Beograda u četvrtfinalu Kupa Srbije igraće protiv pobednika meča između Jedinstva (Novi Bečej) i Dunava (Bačka Palanka) 23. decembra u 16 časova na kuglani Alimenta u Novom Sadu odlučeno je žrebom u prostorijama Kuglaškog saveza Srbije u Beogradu.\nU ostalim mečevima, takođe 23. decembra, sastaće se – kuglana Alimenta u 12, 00: Paksel Tehnohemija (Beograd) – pobednik meča Jadran (Golubinci) i Spartak 024 (Subotica), kuglana u Vrbasu u 12,00: Crvena zvezda – pobednik meča Slavia (Kovačica) i Radnički (Novi Sad) i kuglana u Vrbasu u 16,00: pobednik meča Vojvodina (Novi Sad) i Apatin – Partizan.\nPredkolo, u kome će se sastati Jadran – Spartak 024, Jedinstvo – Dunav, Slavia – Radnički i Vojvodina – Apatin, odigraće se 16. decembra.\nPolufinale je 31. marta iduće godine a finale 7. aprila 2018.\nU ženskoj konkurenciji prijavile su se samo četiri ekipe Singidunum (Beograd), Apatin, Radnički (Novi Sad) i Srem (Ruma) i direktno će igrati polufinale. Parovi polufinala u obe konkurencije će se naknadno žrebani.\nProšle sezone Kup Srbije osvojili su kuglaši Beograda i kuglašice novosadske Alimente.\nIzvlačenju parova rukovodio je Miloš Mitrović predsednik TK KSS a prisustvovali su član TK KSS Mirko Čukvas, predsednik KS Beograda i prvotimac Partizana Novak Obradović, reprezentativac Crvene zvezde Bojan Kličarić i generalni sekretar KSS Vojko Pavlović.


Znanje i iskustvo - šta to beše? - Nedelja - Dnevni list Danas\nPočetna » Nedelja » Znanje i iskustvo – šta to beše?\nSlobodan Pavlović Čuju se mišljenja da ova naša novokomponovana vlada predstavlja i potvrdu da je Srbija počela da hvata korak sa svetom. Poznato je, u Americi svako može da bude predsednik. I oni su na to vrlo ponosni – pa čak i kad potvrdu te svoje demokratske tekovine imaju u sadašnjem predsedniku Džordžu Bušu. Ali, to je njihov problem (mada, vrlo često, ne samo njihov) i mi sad nećemo o tome.\nNe: reč je ovde o uzrocima i vrlo izvesnim posledicama naše nove stvarnosti kojom se od utorka pokazalo da u državi Srbiji svako može da bude ministar inostranih poslova. Premijer Koštunica je u skupštinskom ekspozeu s pravom uvrstio Kosovo, povezivanje sa Evropskom unijom i saradnju sa Hagom među prioritete svoje nove vlade. Problem se, međutim, pojavio posle toga – kad je za glavnog izvođača diplomatskih radova na našim međunarodnim frontovima imenovan ministar profila kakav se ne sreće u razvijenoj Evropi niti, uopšte, u nekom drugom ozbiljnijem svetu.\nMinistar spoljnih poslova Vuk Jeremić – koji u julu puni 32 godine – diplomirao je teorijsku fiziku u Kembridžu, magistrirao na Harvardu, bavio se organizovanjem srpskih studenata u inostranstvu (mada se ta organizacija baš nešto ne primećuje među mladim Srbljima na Zapadu), a zatim se vratio u zemlju, manuo se fizike i našao sebe na mestu savetnika Borisa Tadića za međunarodnu politiku. I tu ostao ovih godina, dok je njegov mentor išao od ministra telekomunikacija do ministra odbrane, da bi stigao do pozicije predsednika Srbije.\nKao savetnik-pripravnik za politiku kojoj se posvetio i, očigledno, čovek od Tadićevog poverenja, Jeremić je bio angažovan u raznoraznim misijama, ponajviše u Vašingtonu i Njujorku. U međuvremenu je bio postavljen za predsednika Odbora za međunarodne odnose Demokratske stranke (DS), što mu je sve zajedno, kako se sad vidi, otvorilo vratnice kabineta u Ministarstvu inostranih poslova Srbije. Kad se, u završoj fazi preganjanja oko mesta u budućoj vlasti, DS izborila i za resor spoljnih poslova, u opticaju su se nalazila i imena nekih, po znanju i iskustvu, veoma kvalifikovanih kandidata za novog šefa diplomatije. Od pojedinih istaknutih ambasadora iz najužeg kruga Đinđićevih saboraca iz perioda borbe protiv Miloševića, preko autoriteta iz redova domaćih nevladinih organizacija i međunarodnih instituta, do nekolicine vrsnih profesionalaca iz MIP – proverenih i potvrđenih, kod kuće i u svetu, na nezahvalnim poslovima međunarodne odbrane i gradnje imidža tranzicione Srbije. Na mnogim drugim stranama, razume se, to su kvalifikacije koje bi se prevashodno uzimale u obzir prilikom izbora šefa diplomatije. Pogotovu u situaciji kao što je ova naša – kad nam se budućnost programira u raznim svetskim prestonicama.


Arnaut predložio da se bh. političarima oteža da tuže novinare za klevetu - Bportal.ba - Najvažnije vijesti iz BiH\nZastupnik u Parlamentarnoj skupštini Bosne i Hercegovine Damir Arnaut uputio je Inicijativu kojom od nadležnih tijela entiteta i Brčko Distrikta BiH traži da u zakone o zaštiti od klevete ugrade različite standarde prihvatljivosti, tolerancije i dokazivanja kada su u pitanju navodne klevete protiv javnih ličnosti u odnosu na privatne osobe, a u skladu s praksom Evropskog suda za ljudska prava.\nIako postojeći entitetski i zakon Brčko Distrikta nalažu da se tumače na način koji osigurava princip slobode izražavanja, odnosno u skladu s Evropskom konvencijom, Arnaut navodi da ove opće odredbe nisu dostatne jer domaći sudovi rijetko i sporadično primjenjuju praksu Evropskog suda.\nArnaut, stoga, predlaže da se u tim zakonima eksplicitno propiše viši nivo tolerancije kada je u pitanju kritika javnih ličnosti, posebice političara, u odnosu na privatne osobe.\nIstovremeno, Arnaut podsjeća da je Vrhovni sud SAD-a još 1964. u predmetu New York Times v. Sullivan uspostavio standard da kada osobe na javnim položajima tuže za klevetu, one trebaju dokazati ne samo da je objavljena informacija neistinita i štetna, već i da je novinar djelovao sa “stvarnom zlobom”, odnosno da je znao da je informacija neistinita ili da je bezobzirno zanemario istinu.\nArnaut, nadalje, navodi da je različit pristup opravdan s obzirom da se javne ličnosti, a politički zvaničnici pogotovo, svjesno izlažu svjetlu javnosti, sa svim prednostima i manama koje to nosi, te da mogu razumno očekivati povećan stepen interesovanja za svoj rad, poteze, izjave i stavove.\n– Štaviše, javne ličnosti imaju znatno lakši pristup sredstvima javnog informisanja s ciljem odbrane od kritika nego što je to slučaj s privatnim osobama, te zaštitu svoje reputacije mogu tražiti i kroz takve javne kanale, a ne isključivo sudskim putem. Konačno, tužbe za klevetu od javnih ličnosti predstavljaju najveći dio takvih tužbi u Bosni i Hercegovini, te predstavljaju stvarni finansijski pritisak na medije, a što medije značajno sputava da kritički izvještavaju o pitanjima od javnog interesa i što predstavlja nedopustiva ograničenja na slobodu izražavanja – navodi Arnaut u obrazloženju spomenute inicijative.\nOznačeno: damir arnaut, novinari, zakon o kleveti\nOpasnost od strujnog udara: Opasni fenovi na tržištu BiH\na tržištu BiH pronađena su dva tipa fenova za sušenje kose marke “Sonar” koji spadaju u grupu nesigurnih proizvoda jer predstavljaju opasnost od strujnog udara. Riječ je o fenovima marke “Sonar” tip “SN-12” i tip “9908”, čiji su proizvođači i uvoznici nepoznati, dok je zemlja porijekla Kina, objavila je Agencija za nadzor nad tržištem BiH. […]\nSDA: Direktori javnih preduzeća iz HDZ-a BiH i SBB-a moraju pokrenuti cestogradnju\nDakle, za period od tri godine u BiH je kreirana skoro polovina novih radnih mjesta od broja kojeg je SDA obećala u svojoj izbornoj platformi za period od deset godina. Ovo je rezultat upornog rada i istrajavanja na realizaciji programa SDA. I pored neprestanih opstrukcija i blokada, koje su dolazile čak i od onih koji […]\nHrvatska: Saborski zastupnik turistima iznajmljivao vilu sa Pavelićevim portretom\n“Mo”: Na SFF-u publika izviždala glavnog glumca, pola sale odmah izašlo


Koncept budućnosti - Premium Concept - PODOVI\nIndustrijski podovi Koncept budućnosti – Premium Concept\nSavremeni trendovi u građevinarstvu teže specijalističkom profilisanju malih i srednjih preduzeća, ovladavanju novim tehnologijama i upotrebi novih materijala. Ulaganje u znanje, obučenost i razvoj veština kao proizvod daje vrhunski kvalitet i vanserijske rezultate. Sledeći korak je organizovanje, grupisanje i međusobna saradnja.\nFoto: Premium Concept Group / Inovativne tehnologije, novi materijali, obuke i sertifikacija kadrova\nPREMIUM CONCEPT GROUP generišući pozitivna iskustva, veliku posvećenost i predan rad uspeo je da stvori tim, sastavljen od mladih ljudi različitih profila ali istog cilja, koji je spreman da odgovori svim zahtevima i izazovima koji se pred njega stavljaju.\nPosebnu oblast ekspertize čine PODOVI, koja je razvijena do najsitnijih detalja i kojoj se, zbog svoje kompleksnosti, posvećuje najveća pažnja.\nIzrada novih podnih površina\nOblast PODOVI posebno tretira izradu novih podova počevši od projektovanja podnih površina, izrade armirano-betonskih ploča i cementnih košuljica, ravnajućih slojeva, drenažnih sistema i dilatacionih spojnica, do izrade završnih slojeva od veštačkih smola ili postavljanja završnih podnih obloga.\nFoto: Premium Concept Group\nSanacija podnih površina\nSanacija podnih površina predstavlja najzahtevniji ali i najzastupljeniji segment rada koji implementira celokupno iskustvo i stečena znanja ove oblasti.\nVisoka tehnološka opremljenost, koja odlikuje firme u okviru Premium Concept Group-e, omogućuje širok spektar tretiranja podnih površina kroz procese obrade podloge sačmarenjem, grindiranjem, glodanjem, suvim i mokrim peskiranjem, kao i mašinama za rad pod visokim pritiscima od 250 do 2800 bar.\nSpecifičnost pristupa tematici sanacije podloge ogleda se u saniranju oštećenja podloge u zavisnosti od stepena i vrsti oštećenja, primenom najsavremenijih metoda koje podrazumevaju saniranje pukotina u podlozi injektiranjem epoksidnih i poliuretanskih smola, strukturnim ojačavanjem fiber-karbonskim trakama i platnima, nivelisanjem upalih betonskih ploča, površinskim sanacijama najkvalitetnijim materijalima kompatibilnim sa završnim slojevima poda.\nTreba naglasiti da PREMIUM CONCEPT GROUP aktivno posluje na teritoriji Adria regije koja obuhvata Srbiju, Crnu Goru, Sloveniju, Bosnu i Hercegovinu, Makedoniju i Hrvatsku preko svojih regionalnih kompanija članica, a da svoju široku paletu usluga pruža i na projektima širom Evropske unije a posebno u Republici Irskoj i zemljama Beneluksa Holandiji i Belgiji.\nPREMIUM CONCEPT GROUP aktivno posluje na teritoriji Adria regije koja obuhvata Srbiju, Crnu Goru, Sloveniju, Bosnu i Hercegovinu, Makedoniju i Hrvatsku preko svojih regionalnih kompanija članica\nVišegodišnje iskustvo u radu sa najkvalitetnijim materijalima rezultovalo je strateškim partnerstvom sa američkom USL Group-om i svetski poznatim brendovima u okviru USL Speciality Products, kao i kompanijama Carboline i Stonhard članicama globalne RPM mreže čiji je Premium Concept Group zvanični regionalni distributer i sertifikovani izvođač radova.\nPremium Builders d.o.o.\nPrethodni tekstHAURATON dodaje još jednu rešetku u uspešnu FIBRETEC liniju\nSledeći tekstDOMOTEX 2022 od 13. do 16. januara 2022.


Uskoro državna firma za šume i razvoj prerade – Sjever Crne Gore\nUskoro državna firma za šume i razvoj prerade\nMinistarstvo priprema plan da na iskustvima Hrvatske razvija drvopreradu i proizvodnju namještaja.\nReorganizacijom načina gazdovanja šumama, Ministarstvo će formirati državno preduzeće za komercijalne poslove u šumarstvu i razviti mehanizme podrške finalizacije proizvodnje u drvnoj industriji, po modelu Hrvatske gdje je drvna industrija na bazi tih mehanizama doživjela snažan privredni rast, saopšteno je “Vijestima” iz Ministarstva poljoprivrede, šumarstva i vodoprivrede.\nOvim pristupom, kako su pojasnili, privredni subjekti iz ove oblasti mogu konkurisati za potrebne količine drvne mase u kvalitetu koji im je potreban za dalju proizvodnju, a težnja ka razvoju kapaciteta za korišćenje šuma bi se prebacila na osavremenjavanje proizvodnje i razvoja poluproizvoda zasnovanih na osnovnoj sirovini.\nPrema podacima Ministarstva, u djelatnostima prerada drveta i proizvodnja namještaja sada je aktivno 477 privrednih društava. Od toga 347 u preradi drveta i 130 u proizvodnji namještaja (uglavnom pločasti namještaj) i zapošljavaju ukupno 2.810 radnika. Od 347 privrednih društava iz oblasti prerade drveta 239 je registrovano za rezanje i obradu drveta (primarna prerada drveta) i zapošljavaju 1.545 radnika, što čini 71 odsto zaposlenih u preradi drveta.\n”Crna Gora, pored visokih vrijednosti ekoloških i socijalnih funkcija svojih šuma, šumske resurse vidi i kao potencijal za razvoj svoje ekonomije. Zalihe drveta u našim šumama predstavljaju dovoljnu sirovinsku osnovu za razvoj ove grane prerađivačke industrije. Opšti je zaključak da se u Crnoj Gori drvo ne koristi u mjeri mogućeg, kao i da je postojeće korišćenje neracionalno, pa su potrebne investicije i ciljana podrška razvoju drvne industrije, posebno u segmentima polufinalne i finalne prerade drveta. Rezultati na tom polju mogu brzo dovesti do rasta proizvodnje i u šumarstvu i drvnoj industriji, što će za posledicu imati i rast zapošljavanja, a s obzirom na trenutno povećanju tražnju za proizvodima od drveta na globalnom planu i na rast izvoza”, naveli su iz Ministarstva.\nUpravljanje nacionalnim resursom, kako su saopštili, mora se voditi sa dužnom pažnjom, a održivo gazdovanje je zakonska obaveza Ministarstva i Uprave za šume.\n”Imajući to u vidu, prodajom strateške sirovine mora se voditi računa kakvu će novu vrijednost ona stvoriti. U tom cilju morali bismo voditi računa o iskorišćenju osnovne sirovine u preduzećima koja se bave njenom preradom, a naročito o vrsti i cijeni proizvoda kojim se valorizuje ovaj prirodni resurs. Mogući pravci razvoja u drvnoj industriji trebaju biti proizvodi od četinarskog drveta, proizvodi od tvrdog lišćara i proizvodnja drvnih goriva i energije na bazi drveta”, smatraju u ovom Ministarstvu.\nPored do sada standardnih proizvoda od četinarskog drveta (sirova daska, grede, letva), kako navode, značajnom napretku u doradi, valorizaciji i zapošljavanju većeg broja radnika, bi donijeli proizvodi koji su prije dalje obrade osušeni (lamelirani krovni nosači, lamelirani elementi za prozore i vrata, prozori i vrata, brodski podovi, unutrašnji zidni pregradni paneli, montažne kuće i brvnare).\nOd tvrdog lišćara mogli bi se, kako planiraju u Ministarstvu, proizvoditi razni dimenzionisani elementi, daščane masivne ploče, furnir sječeni i ljušteni, namještaj za sjedenje, drveni trpezarijski i namještaj za spavaće sobe (kreveti, komode, ormari), djelovi namještaja izrađeni od masivnih i furnirskih ploča, drvna galanterija…\nPrevPredhodniPljevlja: U Vodovodu „Breznica“, „Pliješ“ i „Jugoštica“ voda ispravna za piće\nSledećiIzabran direktor Doma starih u PljevljimaNext


BZNR ~ Pogledaj teme - Dan građevinara 8. avgust\n< Važni datumi i dešavanja ~ Dan građevinara 8. avgust\nPoslao: Pet Avg 06, 2010 09:33\nDan građevinara Srbije - 8. avgusta,\nDan građevinara, 8. avgust obeležava se od 1940. godine, u znak sećanja na veliki štrajk građevinskih radnika u Srbiji i dogovor koji je tadašnji Sindikat građevinarstva potpisao sa predstavnicima poslodavaca i države o povećanju radničkih nadnica i poboljšavanju uslova rada.\nSkoro 65 odsto svih povreda tokom ove i prošle godine, zabeležene su u delatnosti industrije i građevinarstva - kaže Radovan Ristanović, direktor Republičkog inspektorata za rad. - A uglavnom su najčešći krivci nepropisno montirane skele, nebezbedan rad na visini, nenošenje opreme za ličnu zaštitu, rad u nepropisno obezbeđenim iskopima, oneosposobljenost radnika...\nUz dužno poštovane i sećanje na poginule radnike na gradilištima u zemlji i širom sveta, poželimo sreću svim građevinarima sa željom da rade dugo, zdravo i bezbedno i da imaju mnogo posla na gradilištima i da se vrate svojim porodicama nakon rada.\nPoslao: Sre Avg 10, 2011 14:29\nUz čestitke građevinarima za njihov Dan, podsećanje da i ove godine ova veoma značajna privredna grana ima velike probleme.\nS nadom i verom u dolazak boljih vremena, još jednom SREĆNO!\nPoslao: Sre Avg 08, 2012 17:52\nMinistar rada, zapošljavanja i socijalne politike Jovan Krkobabić čestitao je zaposlenima u građevinskoj delatnosti Dan građevinara Srbije - 8. avgust.\nPovodom današnjeg obeležavanja Dana građevinara u našoj zemlji predstavnici Ministarstva rada, zapošljavanja i socijalne politike i socijalnih partnera obići će gradilište stambeno-poslovnog kompleksa Stepa Stepanović u Beogradu na Voždovcu, saopštilo je ministarstvo.\nPrema podacima RZS 31. marta ove godine broj zaposlenih u građevinarstvu je bio 70.531, dok je prosečna zarada za jun iznosila 36.780 dinara.


Omladina iz novobeogradskih blokova je napravila mural i čast pokojnom patrijarhu Irineju na dan njegovog četrdesetodnevnog pomen. Na muralu su, pored imena, napisani i datum rođenja i smrti, kao i rečenica „Od Bloka mog...Do hrama tog“.\nVečeras su na Novom Beogradu navijači Partizana fenomenalnom bakljadom odali počast nedavno preminulom patrijarhu Irineju i to ispred zgrade sa njegovim velikim muralom. Takođe, tokom bakljade ispred murala raširen je veliki transparent sa natpisom „Kosovo je Srbija“.\nNajvatrenije pristalice crno-bele boje su tako pokazale da mogu da organizuju ovako veliku i plemenitu stvar, a mural je urađen na fantastičan način uz blagoslov sveštenika.\n- Veliku zahvalnost dugujemo svešteniku Vladimiru Levićaninu koji je dao blagoslov stanarima zgrade Ivana Ribara 106, gde se i nalazi mural – poručili su stanari novobeogradskih blokova.


Razgovori sa virtuelnim asistentima\nČesto se dešava da se na nekom sajtu „zaglavimo“, da u hrpi linkova ne znamo gde se u stvari nalazi ono što nam treba ili, jednostavno, želimo da nešto pitamo ali nemamo koga. Nemačka kompanija Kiwilogic upravo pokušava da reši takve vrste problema i da učini web interaktivnim u pravom smislu te reči.\nNjihov izum nosi naziv Lingubots, što bi u prevodu otprilike značilo „roboti koji govore“. Da se podsetimo: roboti su programi koji samostalno mogu da izvršavaju neke zadatke, odnosno kojima čovek može da postavi zadatak, a zatim ih ostavi da rade sami. Podsetite se šta to roboti mogu da rade i zašto ih sve češće nazivaju „inteligentnim agentima“ u članku Inteligentni agenti. Vratimo se našoj današnjoj temi. Roboti koji pričaju su projekat koji bi korisnicima trebao da omogući pravi pravcati razgovor sa takvim softverom – postavljanje pitanja i dobijanje odgovora.\nZamislite da vam se, recimo, pre nego što izvršite neku kupovinu na Internetu takav robot obrati sintetizovanim ljudskim glasom i kaže vam koje kreditne kartice online-prodavnica prima; ili da na sajtu postoji virtuelna tehnička podrška, „momak“ koji na vaša pitanja odgovara i upućuje vas u ono što vam je nejasno i predlaže vam rešenja. Ideja o „web-u koji govori“ nije potpuno nova. Na sajtu kompanije Boo.com, koja se bavi modom, postojala je virtuelna prodavačica, a na adresi www.ananova.com možete susresti virtuelnog spikera koji čita najnovije vesti. Ali, ideja da ovakvi virtualni asistenti mogu da odgovaraju na pitanja i razumeju vaš govor je sasvim nova i predstavlja budućnost web-a.\nOvaj projekat se nalazi u svojoj početnoj fazi, ali se u bliskoj budućnosti može očekivati njegov nagli razvoj i napredak. Za sada, primere napora nemačke kompanije možete videti na njihovoj adresi www.kiwilogic.de, gde se takvom jednom robotu možete obraćati u tekstualnom obliku: otkucate svoje pitanje, a on ispiše svoj odgovor. Ovakav asistent je bio prvi korak kompanije Kiwilogic, a namenjen je davanju informacija o samoj firmi.\n„Pričljive robote“ sledeće generacije možete videti na adresi www.jackiestrike.com, gde je Jackie Strike (na slici) virtuelna osoba, cyber-političar koji se nadmeće u borbi za mesto predsednika SAD. Ovaj satirički intoniran karakter je takođe delo inovativnih Nemaca, koji su virtuelnog političara kreirali u svrhu promocije na američkom tržištu. Jackie Strike je prvi korak ka inteligentnim robotima koji mogu da se kreću u 3D okruženju i zaista razgovaraju sa korisnicima, obraćajući im se sintetizovanim ljudskim glasom.\nIako, se za ovakve projekte vezuje pojam „veštačka inteligencija“, zasad se ne može govoriti o pravom samostalnom razmišljanju, i ovakv softver, ustvari, poseduje bazu odgovora na predviđena pitanja. Problemi koji se moraju rešiti su, pre svega, varijacije u načinima na koji korisnici postavljaju isto pitanje i kreiranje robota, tako da on ima svoju „ličnost“, svoje osobine, način govora i kretanja, itd. Nemačka kompanija smatra da je upravo „personality“ virtuelnih likova ključ uspeha, jer korisnici žele da imaju osećaj razgovora sa pravom osobom. Ali, i dan kada će roboti moći samostalno da razmišljaju, po mnogim analitičarima i naučnicima, nije tako daleko.\nBilo kako bilo, za ovakav pravac u razvoju su zainteresovane kompanije Microsoft i IBM, kao i manje poznata NativeMinds firma iz San Franciska. Konkurenata na ovom tržištu nema mnogo, a ono što Kiwilogic izdvaja od drugih, jeste lakoća instaliranja i održavanja njihovog softvera koji ne zahteva nikakva ekspertska/programerska znanja i neko posebno iskustvo.


Čonopljanci spašavaju prvenstvo - www.025.rs\nwww.025.rs / SOMBOR / Čonopljanci spašavaju prvenstvo\nSutra od 14 časova fudbaleri Sloge iz Čonoplje, na svom terenu igraju utakmicu 14. kola Srpske lige Vojvodina protiv lidera na tabeli novosadske Mladosti. Da je ova utakmica igrana pre mesec dana, skoro svaki poznavalac fudbala proglasio bi Novosađane za favorite i bio ubeđen da će sigurno trijumfovati, ali sada je situacija drugačija. Fudbaleri Sloge prevazišli su početnu krizu, konsolidovali svoje redove i u poslednjih pet utakmica imaju samo jedan poraz, na gostovanju u Sakulama kod drugoplasiranog Borca. Sve ovo navodi na činjenicu da će sutrašnja utakmica biti derbi kola, a Čonopljanci su u prilici da pobedom spasu jesenji deo prvenstva i donesu neizvesnost oko tima koji će poneti laskavu titulu jesenjeg prvaka. Ujedno bi sa nova tri boda uplovili u luku spasa i lakše čekali zimsku pauzu, jer je bodovna razlika između timova iz sredine tabele i onih ispod „crte“ mala, pa svaki osvojeni bod ima veliki značaj.\nU Čonoplji je atmosfera prava sportska i šteta je što gledaoci ne mogu prisustvovati utakmicama. Novosađani su do sada samo jedanput teren napustili pognute glave, dva puta su odigrali nerešeno, dok su sve ostale utakmice rešili u svoju korist. Iz tabora Sloge stiže poruka da su svi igrači spremni i da će dati sve od sebe kako bi pokazali da trenutan plasman nije slučajnost i da su poslednje tri pobede nagoveštaj boljih igara i trijumfa.\nTags: Čonoplja, FK Sloga, fudbal\nRadnički 1912 odlazi u Nove Banovce da se nadigrava


Podsaharski dijamant | MonopolList\nU vrlo skromnoj literaturi koja govori o uspešnim ekonomskim modelima afričkih država, pored velikog broja oslabljenih i siromašnih zemalja, ističe se jedna koja je pažljivim privrednim razvojem i pametnom upotrebom sopstvenih resursa došla do funkcionalne tržišne ekonomije i znatnog povećanja standarda stanovništva.\nUprkos opštem siromaštvu na afričkom kontinentu, različitim plemenskim interesima, snažnom britanskom uticaju i lošim ekonomskim prognozama, Bečuanalend, današnja Bocvana, jedinstven je primer gde su hrabri državni lideri zajednički ostvarili viziju moderne afričke države. Iako je u većini društava u Podsaharskoj Africi tokom postkolonijalnog perioda došlo do uspostavljanja diktatura i ekstraktivnih političkih i ekonomskih institucija, Bocvana je, sa druge strane, odličnom državnom strategijom izbegla ove negativne efekte strane kolonijalne uprave i sačuvala svoje državne granice i mogućnost za rast.\nRepublika Bocvana je kopnena država smeštena na jugu afričkog kontinenta i obuhvata visoravan pustinje Kalahari koja čini gotovo 70% njene ukupne teritorije. Ovo je svrstava u sam vrh država sa najmanjim brojem stanovnika po kvadratnom kilometru, dok celokupna populacija iznosi 2,2 miliona stanovnika. Već tokom XIX veka, usled naglog razvoja svetske trgovine, evropski kolonizatori i trgovci dolaze do teritorija Bocvane u potrazi za plemenitim metalima, robljem i slonovačom. Britanske kolonijalne vlasti ubrzo otkrivaju poslovni potencijal ove regije i 1885. godine osnivaju britanski protektorat – Bečuanalend (Bechuanaland). Većinska etnička zajednica, narod Cvane (Tswana), pozdravlja osnivanje protektorata u nadi da bi se time zaustavilo prodiranje drugih evropskih naroda, surove eksploatacije zemlje i lokalnog stanovništva. Međutim, britanske vlasti nemaju interes u kolonizaciji celokupne teritorije Bocvane, već njenog severnog i centralnog dela, kako bi roba mogla nesmetano da se kreće ka bitnim lukama u Južnoj Africi. Južni delovi Bocvane ovim potezom ostaju nezaštićeni, a lokalna plemena nemaju dovoljno sredstava da zaštite zemlju od Britanske južnoafričke kompanije, koja otvoreno pokazuje pretenzije na eksploataciju ove vredne teritorije. Na korak do poraza i predaje zemlje, trojica afričkih poglavica, Kama, Batoen i Sebele, pristižu na južnu obalu Engleske kako bi u pregovorima sa državnim vlastima spasili svoju državu od pohlepnog rukovodstva Britanske južnoafričke kompanije.\nBocvana je, po Indeksu ljudskog razvoja koji iznosi 0.698, trenutno najuspešnija zemlja Podsaharske Afrike, dok su u Kontinentalnoj Africi razvijenije samo mediteranske zemlje Alžir, Tunis i Libija.\nCilj posete trojice afričkih poglavica bio je da se izdejstvuje kod kraljice Viktorije i ostalih ministara pojačana kontrola nad Bečuanalendom, čime bi im pružili neophodnu zaštitu. Neodlučnost britanskih ministara je samo intenzivirala aktivizam afričkih poglavica koji su započeli čitavu kampanju govora i predavanja širom Velike Britanije o brutalnoj eksploataciji ljudi i zemlje, što je za posledicu imalo konačnu saglasnost volja i dogovor između poglavica i Ministarstva kolonija Velike Britanije: „Svaki od trojice poglavica imaće svoju državu u kojoj će od sada živeti pod zaštitom Kraljice. Kraljica će odrediti po jednog službenika koji će kod njih boraviti. Poglavice će upravljati svojim narodima isto kao i do sada”.\nPolitičke institucije Bečuanalenda\nPored britanske indirektne uprave na većinskom delu teritorije današnje Bocvane, narod Cvane je do XIX veka razvio skup osnovnih političkih institucija. Te institucije je karakterisao određeni stepen političkog centralizma, ali i procedure kolektivnog odlučivanja i konsenzusa, što je ukazivalo na određenu vrstu pluralizma. Institucija kgotle je naročito važna, a predstavljala je veće sastavljeno od odraslih muškaraca u kome su se rešavala sva plemenska pitanja, od sitnih nesuglasica do uvođenja novih javnih nameta ili početaka javnih radova. Svako je imao pravo da govori, što je poglavici pružalo uvid u razmišljanje ostalih članova plemena, ali i ograničavalo njegovu vlast. Po povratku iz Engleske, poglavice naroda Cvane su uporno pokušavale da očuvaju svoje primarne političke institucije, trgovačke običaje i ekonomsku stabilnost, uprkos britanskom kapitalu. Početak izgradnje infrastrukturnih objekata 1950-ih imao je pozitivan uticaj na ekonomski rast Bocvane, ali su ključni poslovni poduhvati i strateški projekti bili i dalje u rukama engleskih kompanija, uz primetnu diskriminaciju lokalnog crnog stanovništva. Ipak, Bocvana je uspela da održi ravnotežu između sopstvenih interesa, britanskog krupnog kapitala i engleske Krune, te tako izbegla sudbinu mnogih afričkih zemalja koje su postale izvori jeftine radne snage za rudnike ili farme u vlasništvu belaca.\nSerece Hama (Seretse Khama), mladi advokat rođen u tadašnjem Bečuanalendu i obrazovan na Oksfordu, vraća se u svoju otadžbinu i osniva Demokratsku stranku Bocvane, vođen ključnom idejom o samoopredeljenju i nezavisnosti od britanskih vlasti, postaje prvi predsednik nezavisne republike Bocvane 1966. godine. U to vreme, Bocvana se nalazila u teškoj ekonomskoj situaciji, imala je slabu infrastrukturnu mrežu i veoma mali broj visokoobrazovanog stanovništva. Povrh svega, skoro da je u potpunosti bila okružena belačkim režimima susednih država, koji nisu želeli nezavisnu i razvijenu državu kojom upravlja lokalno crno stanovništvo. Ipak, tokom naredne četiri decenije, Bocvana će uspostavljanjem snažnih političkih i ekonomskih institucija postati jedna od zemalja sa najvećim privrednim rastom na svetu (u periodu 1966–1999 prosečna stopa rasta BDP-a iznosi oko 9%). Državnom strategijom koja vodi ka stabilnim političkim i ekonomskim ishodima, Bocvana postaje demokratski uređena država, obezbeđuje pravni kontinuitet redovnim izborima i nikada nije doživela građanski rat – što je prava retkost za većinu afričkih zemalja.\nUzbudljiva životna priča Serecea Hame, prvog predsednika Bocvane, o njegovom dolasku na vlast i političkim problemima u koje je mogao uvući ceo region sklopivši brak sa belkinjom iz Engleske, ekranizovana je u filmu „A United Kingdom” (2016).\nVlada garantuje zaštitu privatne svojine, slobodu preduzetništva i podstiče izvoz tačno određenih proizvoda, što doprinosi poboljšanju svih ekonomskih pokazatelja. Otkriće bogatih nalazišta dijamanata i dragog kamenja donosi sredstva i daje snažnu fiskalnu osnovu vlastima, kao i osnovu za izgradnju državne uprave i kvalitetnih visokoobrazovnih ustanova. Način raspodele bogatstva nastalog eksploatacijom rudnika dijamanata razlikuje Bocvanu od drugih neuspešnih afričkih zemalja koje su tim istim sredstvima podgrevale različite državne udare i naoružavale strane u nemilosrdnim građanskim ratovima.\nU već čuvenoj knjizi norveškog ekonomiste Erika Rajnerta (Erik S. Reinert) Globalna ekonomija (2006) analizira se stav države kolonizatora da se kolonijama dopušta isključivo proizvodnja sirovina, a nikako izgradnja sopstvene industrije. Još začuđujuće – ekonomisti su pružali i različite savete ukoliko kolonije shvate uzročnost između zabrane da se bave industrijom i sopstvenog siromaštva. Plan je bio jednostavan: zbuniti ih tako što će im biti dato da izvoze poljoprivredne proizvode. Bocvana je očigledno na vreme shvatila povezanost i razliku između investiranja u industriju i proste proizvodnje sirovina, razbila sve kalupe i uspela da u presudnom trenutku donese ključnu odluku – razvoj izabranih privrednih sektora i planiranje budućnosti. Tradicionalne plemenske institucije omogućile su kvalitetnu osnovu za stvaranje modernih i snažnih državnih organa, pravednu raspodelu bogatstva i uspešno demokratsko društvo. Današnja Bocvana je drugi najveći eksploatator dijamanata na svetu, jedan od najvećih izvoznika nikla, veliki deo njene teritorije čine zakonom zaštićena prirodna bogatstva i retke životinjske vrste. Sa druge strane je veliki broj izazova, posebno u oblasti zdravstvene zaštite i visokog broja obolelih od virusa HIV-a. Konačno, Bocvana je ekonomski stabilna država koja je na svom primeru pokazala ostalim afričkim državama da postoji drugačiji put ka uspehu.\nPrevious articleZaposlenost – Politički cilj ili instrument?\nNext articleAlibaba pod znakom pitanja


ISTOČNO SARAJEVO: SNSD i HDZ zajedno u formiranje vlasti na svim nivoima u BiH | Banjaluka.net\nISTOČNO SARAJEVO: SNSD i HDZ zajedno u formiranje vlasti na svim nivoima u BiH\nPredsjednik SNSD-a Milorad Dodik izjavio je da je na današnjem sastanku u Istočnom Sarajevu sa delegacijom HDZ-a BiH dogovoren zajednički nastup u formiranju svih nivoa vlasti u BiH.\n“Dogovor je da budu uspostavljene zajedničke politike koje ne predstavljaju problem na nivou BiH, prije svega da obezbijedimo da politike koje ćemo voditi idu ka tome da BiH što prije dobije status kandidata za članstvo u EU i da ojačamo suverenitet BiH, otkazivanjem prisustva visokog predstavnika i stranih sudija Ustavnog suda BiH”, rekao je Dodik na konferenciji za novinare.\nOn je naveo da će se zajedno na svim nivoima zalagati za izradu novog Izbornog zakona BiH, koji bi trebalo da otkloni nedoumice i zloupotrebe koje su bile u prošlosti.\n“Koordinisaćemo naše aktivnosti na kreiranju svih politika, pa i onih za utvrđivanje parametara za ekonomske politike, koliko BiH ima nadležnosti i koliko može BiH da ih sprovodi, ali isto tako na nivou entiteta i kantona”, istakao je Dodik.\nOn je izrazio želju da buduća saradnja omogući napredak na svim nivoima, pa i BiH, koja će funkcionisati u skladu sa Ustavom i činjenicom da je sastavljena od dva entiteta i tri konstitutivna naroda.\nDodik je napomenuo da će se saradnja SNSD-a i HDZ-a produžiti i u naredno vrijeme.\nČović je izrazio želju za nastavak i jačanje saradnje i ponovio da je neodrživa i nelegitimna situacija u kojoj jedan narod bira predstavnike drugog.\n“Pitanje Izbornog zakona je ključno u BiH”, istakao je Čović.\nOn je rekao da HDZ sa SNSD-om gradi politike u vezi sa ključnim pitanjima i da je ova stranka zadovoljna izbornim rezultatom.\nČović je poručio da se desetogodišnja uspješna saradnja dvije stranke nastavlja.\nDelegaciju SNSD-a, osim Dodika koji je izabran za srpskog člana Predsjedništva BiH, činili su i potpredsjednici SNSD-a Željka Cvijanović i Radovan Višković.\nU delegaciji HDZ-a BiH bili su i potpredsjednik stranke Borjana Krišto, te visoki stranački funkcioneri Vjekoslav Bevanda i Marinko Čavara.\nDodik: Ovog puta će Klub Srba u Parlamentu FBiH morati da bude konstituisan\nPredsjednik SNSD-a Milorad Dodik izjavio je danas da vjeruje da nova vlada Republike Srpske može da bude formirana već do kraja novembra, a najkasnije prvih nekoliko dana narednog mjeseca.\nDodik je istakao da će već idućeg ponedjeljka, 19. novembra, početi procedure formiranja institucija na nivou Srpske, tako što će biti održana konstitutivna sjednica Narodne skupštine, a veoma brzo doći će, imajući u vidu konfiguraciju parlamentarne većine i do određivanja mandatara u formalnom smislu i formiranja nove vlade.\nOn je naveo da se time stvaraju uslovi da se počne raditi na nekim godišnjim važnim dokumentima.\nDodik je nakon sastanka sa delegacijom HDZ-a, rekao da se i na nivou Republike Srpske ukazuje potreba da saradnja HDZ-a i SNSD-a bude veoma dobra jer HDZ ima potpredesjednika Republike Srpske.\nPrema njegovim riječima, saradnja će se odvijati još na dva nivoa, a to je Vijeće naroda, gdje će HDZ i SNSD imati određene pozicije, kao i na nivou Vlade Srpske, gdje će se razgovarati o po principu ravnomjerne zastupljenosti – HDZ-u jedan član Vlade, a da se u kapacitetu, ukoliko do toga dođe, na nivou Federacije BiH razgovara o tome da HDZ svoj kapacitet prepusti SNSD-u.\nPrema njegovim riječima, sada je to moguće, prošli put nije bilo moguće, jer HDZ nije imao manevarskog prostora za to.\n“Mislim da saradnja ove dvije političke partije, koje su ostvarile kapitalan izborni rezultat, koji je sa stanovišta HDZ-a maksimalan i istorijski, ali činjenica da iz HDZ-a nije izabran član Predsjendništva BiH, ne sprečava HDZ da na svim drugim nivoima vlasti bude reprezentativan i mi to tako i razumijemo”, rekao je Dodik.\nOn je dodao da je HDZ reprezentativni politički predstavnik hrvatskog konstitutivnog naroda u BiH i da radi toga SNSD sa njim sarađuje i razgovara.\nDodik je naveo da su danas razgovarali i o drugim segmentima, na kantonalnom nivou, kao i o pitanju potvrđivanja konstitutivnosti Srba u kantonima gdje to do sada nije urađeno.\n“Obaviješten sam da je na nekom nivou već utvrđena komisija koje se već bavi tim pitanjem i želimo da to pitanje sklonimo sa dnevnog reda da ne bi bilo predmet spekulacija, a, opet, u skladu sa ustavnim i proceduralnim mogućnostima”, naglasio je Dodik.\nOn je dodao da su razgovarali i o saradnji koja je veoma dobra na nivou Brčko distrikta, gdje SNSD i HDZ zajedno funkcionišu i daju dobre rezultate.\nŠto se tiče FBiH, Dodik je istakao da je SNSD zainteresovan za adekvatno predstavljanje srpskog naroda u Domu naroda FBiH i da odbacuje bilo kakve spekulacije u vezi sa dosadašnjim pristupom.\nDodik je poručio da SNSD neće dopustiti da se konstituiše Dom naroda FBiH bez potpune popune srpskih predstavnika, kako Ustav predviđa, što znači 17 srpskih delegata, koji će morati biti unutra “šta god ko i kako o tome mislio”.\nOn misli da je bila degradirajuća, nepotrebna i loša poruka bošnjačke vladajuće elite da nikada do sada srpski klub u Domu naroda FBiH nije bio popunjen.\nDodik je dodao da će SNSD podržati svako rješenje koje omogućava taku vrstu popune.\n“Mi se zalažemo za to da srpski politički predstavnici u FBiH imaju svoj potpuni kapacitet, a on podrazumijeva da bez spekulacija Srbi tamo gdje ih ima najviše u FBiH imaju pravo na najveći nivo političkog zastupanja”, rekao je on.\nDodik kaže da će SNSD, ukoliko se suoči sa bilo kakvom politikom koja ne popunjava kompletno Klub Srba u Domu naroda FBiH, adekvatno reagovati na svim nivoima o tom pitanju.\n“Ovaj put će to morati da bude. Ovo nije nikakav ultimatum, to je ustavna obaveza. Sve do sada je to bila ustavna prevara. Mi ćemo učiniti sve da se to ispoštuje. Ja ne mogu da utičem na političku konfiguraciju Doma i srpskog kluba, ali mogu da utičem na to da on ima svoju potpunu popunu”, istakao je on.\nDodik je zahvalio Čoviću za konstitutivan pristup koji su danas imali i vjeruje da, ukoliko bi se na nivou BiH stvorila ovakva atmosfera, to bilo ohrabrujuće.\nČović: Iskoristićemo sve instrumente da riješimo ključna pitanja\nPredsjednik HDZ-a BiH Dragan Čović izjavio je u Istočnom Sarajevu da je želja ove stranke da saradnja sa SNSD-om bude nastavljena još izraženije, jer je u posljednje dvije godine postojao opšti zastoj kada je riječ o zajedničkim instutucijama BiH, zbog nepostojanja parlamentarne većine.\n“Kada je riječ o reformskoj agendi i našem putu ka EU, postoji apsolutna saglasnost da se ide ka tome da ostvarimo kandidatski status što prije. Jedna od ključnih tema koja treba da bude u toj agendi je pitanje Izbornog zakona, kako nikad više ne bismo došli u situaciju da jedan narod drugom bira predstavnike u Predsjedištvu BiH, odnosno Domu naroda, ali i druga pitanja koja treba riješiti kroz ovaj zakon, a koja već dugo stoje”, izjavio je Čović novinarima nakon sastanka sa delegacijom SNSD-a koju je predvodio lider stranke Milorad Dodik.\nČović je naveo da su na današnjem sastanku predstavljeni rezulatati koji su mjesec dana poslije izbora jasni, te da su, kada je riječ o HDZ-u BiH, izvrsni, jer su jači i izraženiji nego u posljednjih 20 godina na bilo kojim izborima.\n“Ipak, postoji manjkavost kada uz sve to nemate hrvatskog člana Predsjedništva BiH, ali to je realnost koju danas treba sagledati u funkciji političkih odnosa u BiH, potrebe da se u Federaciji BiH kod bošnjačkog naroda biraju dva predstavnika i oni su na praktičan način pokazali kako misle to uraditi. Iako mi mislimo da je apsolutno neustavno, nelegitimno i nelegalno”, istakao je Čović.\nOn je dodao da SNSD i HDZ BiH, kao predstavnici i dominantni pobjednici unutar srpskog i hrvatskog naroda na ovim izborima, moraju preuzeti na sebe odgovornost za probleme koje treba otkoloniti, a koji su u posljednjih godinu dana bili dominantno politički.\n“Želimo jačati naše odnose, odnosno ambijent koji bi stvorio mnogo bolju ekonomsku i socijalnu sliku u svim oblastima gdje mi možemo odlučivati kako bi ovaj zastoj, koji smo imali posljednjih godinu-dvije na tom planu, posebno u FBiH pokušao se promijeniti”, naglasio je Čović.\nOn je ponovio da će se partnerstvo koje je građeno posljednjih 10 godina sa SNSD-om nastaviti, dodajući da bi tako bilo i da su rezultati izbora bili lošiji.\n“Sa ovako dobrim rezultatima, to je prioritet i posebna obaveza. Mislim da ćemo iskoristiti sve instrumente koje imamo da riješimo ključna pitanja da bi u BiH odnos tri konstitutivna naroda bio na načelima Ustava i u izvornosti Aneksa četiri Dejtonskog sporazuma, kako smo više puta govorili”, rekao je Čović.\nOznake: Dragan Čović, Milorad Dodik, Radovan Višković, Vjekoslav Bevanda, Željka Cvijanović


Početna » Nagrada » Page 2\nNovosadska novinarska škola raspisala je konkurs za Godišnju nagradu „Marina Kovačev“, koja se dodeljuje najboljem mladom novinaru u Srbiji, saopštila je danas ta škola.\nNovinaru i uredniku Radija Bravo iz Požarevca Slobodanu Vasiću danas je uručena nagrada „Đoko Vještica“, koju je dobio za iskazanu novinarsku humanost.\nU 85. kolu igre na sreću Loto večeras je izvučena sedmica, a listić koji je dobitniku doneo sumu od 2,5 miliona evra uplaćen je u Kraljevu.\nGrađani Srbije poslali su 35.000 koverti sa fiskalnim računima i slipovima za nagradnu igru „Uzmi račun i pobedi“, iako je igra počela pre nekoliko dana, saopštila je danas Vlada Srbije.\nPiše: J.B.K 19. 10. 2020.\nPiše: G. Nonin 14. 10. 2020.\nPiše: R. Balać 9. 10. 2020.\nGodišnja nagrada „Katarina Preradović“ za profesionalni integritet biće dodeljena 10. oktobra u 14 časova u Dorćol platz-u, saopštila je danas Fondacija „Katarina Preradović“.\nDodela nagrade „Mihailo Valtrović“ 9. oktobra u Muzeju Vojvodine\nU Muzeju Vojvodine 9. oktobra, sa početkom u 12 časova, biće dodeljena nagrada Muzejskog društva Srbije „Mihailo Valtrović“.\nUzbunjivač iz valjevske fabrike “Krušik” Aleksandar Obradović ovogodišnji je dobitnik priznanja “Hrabri glas”, koje Crta dodeljuje za građansku hrabrost i aktivizam.


AVL Projekt je za potrebe svog klijenta, jedne od vodećih IT kompanija kod nas isporučio 8 profesionalnih LCD ekrana. instaliranih u dva Video Wall-a\nKlijent: IT kompanija\nO Video Wall-u\n8 profesionalnih LCD ekrana velikog formata (dijagonale 60 inča), instalirani su u dva video zida dimenzija 2,67m x 1,51m. Namena ovih ekrana je isključivo za poslovnu primenu jer predstavljaju vrhunski alat za video-konferencije, kao i emitovanje brojnih video materijala.\nEkrani poseduju veoma tanku ivicu (svega 6,5mm između aktivne površine dva susedna ekrana), zahvaljujući čemu pojačavaju utisak monolitnosti kod više spojenih ekrana. Poseduju VESA standard kačenja i mogu biti postavljeni u horizontalnoj ili vertikalnoj konfiguraciji.\nVeoma jednostavno se povezuju sa svakim izvorom video signala i pružaju mogućnost neprekidnog rada 24 sata/7 dana u nedelji sa radnim vekom od preko 50.000 sati. Ekrani pružaju veliki osvetljaj i kontrast, kao i širok ugao gledanja (176 stepeni) tako da svoju primenu nalaze u većini zahtevnih profesionalnih instalacija.\nSvaki ekran poseduje svoju daljinsku kontrolu; međutim, kada su postavljeni u Video Wall konfiguraciji (koja može da broji do 25 ekrana - konfiguracija 5x5). Daljinska kontrola ekrana se ostvaruje pomoću objedinjene kontrole i samo jednog daljinskog upravljača.\nPrilikom izrade ekrana značajna pažnja je posvećena i uštedi električne energije, tako da su sa zadnje strane instalirani senzori koji automatski prilagođavaju pozadinsko osvetljenje ambijentalnom.\nŽelimo da Vas podsetimo da kompanija AVLProjekt u svom zastupničkom programu objedinjuje više dobavljača profesionalnih LCD ekrana.


DOKTORKA KISIĆ SVE OBJASNILA: Predsednik ne sme da bude iznad...\n18-08-2019 07:51 Srbija Politika\nSvesni da se pod velikim pritiskom SAD i zapada rešenje koje tišti pre svega Beograd i Prištinu, ali i zapadni Balkan u celini može uskoro privesti kraju, čime bi Rusija mogla da izgubi ozbiljan uticaj koji ima na ovim prostorima, njeno delovanje u regionu postaje sve agresivnije.\nVeliki je broj broj primera starog-novog ruskog angažmana, a među njima su, između ostalog, naoružavanje Srbije, slanje diplomate "specijalca" Aleksandra Bocana Harčenka koji vrlo oštro, što do sada nije bilo toliko upadljivo, štiti Srbiju u relacijama sa zapadnim zemljama, zatim priča o izgradnjI ruske vojne baze u Republici Srpskoj, ali i česte posete zvaničnika sa obe strane, uključujući i posete predsednika Vladimira Putina.\nU vezi sa tim, mnogima je posebno zaparala uši i izjava načelnika Generalštaba Vojske Srbije, generala Milana Mojsilovića, koji je početkom ovog meseca rekao da Srbija ima "podršku ruske vojske za izazove na KiM".\nNije nepoznanica da se Srbija u prošlosti mnogo puta opekla na rusku podršku, ali i nekada, kao i sada, ta zaštitnička uloga zapravo nema toliko veze sa Srbijom, koliko ima veze sa njenim interesom da u regionu pokuša da ostane jedna od dve dominantne sile (pored NATO-a).\nEskalacija ruskog "čeličnog zagrljaja" nije promakla ni njenom najvećem konkurentu i takmacu, zapadu, a pre svega Sjedinjenim Američkim Državama (SAD). Simptomatično je da je budući američki ambasador Entoni Godfri u Srbiji u novu misiju poslat baš iz Moskve, ali i da je vrlo otvoreno pričao o ruskom uticaju ne samo na ovim prostorima, već i šire.\n“U potpunosti sam svestan ruskog agresivnog ponašanja, malignog uticaja i kampanje dezinformacija širom većeg dela Evrope. Naš tim je bio važan deo američkih napora da se suoče sa tim izazovima”, rekao je pre dvadesetak dana Godfri pred Odborom za spoljne poslove u američkom Senatu, gde je govorio o svojoj budućoj službi u srpskoj prestonici.\nO ruskom uticaju na ovom prostorima je govorio Godfrijev prethodnik, bivši ambasador SAD u Srbiji Vilijam Montgomeri, koji kaže da u vezi sa ovim pitanjem postoje dve važne stvari.\n“Prva je da srpski narod po svim objektivnim standardima gleda na zapad, glavne strane investicije dolaze sa zapada, a mladi ljudi ne gledaju u Rusiju kako bi u njoj tražili svoju budućnost, već na zapad. Veze s Rusijom ovo ne ugrožavaju ili umanjuju, tako da bi ljudi trebalo da se opuste”, kaže on.\nMontgomeri: Stav prema Rusiji će početi da se menja kad bude rešeno pitanje Kosova\nPrema njegovom viđenju, ruski uticaj je ograničen u svom obimu i to se neće značajno promeniti.\n“Rusija je danas svetska sila samo u oblasti vojne sile kojom raspolaže. Ekonomski gledano, to je treća evropska regionalna zemlja. Nema ideologiju koja bi je vodila ili uticala na druge zemlje, ne generiše ekonomske ideje ili investicije. Međutim, važna je i jedna druga stvar. Sa srpskog stanovišta, Rusija je branila svoj stav o Kosovu u UN-u i ustala protiv NATO bombardovanja. Rusija je do danas najviše favorizovana u istraživanjima javnog mnjenja. Verujem da će to početi da se menja kada se dođe do pravednog rešenja za kosovsko pitanje, sa kojim obe strane mogu da žive i kada ono bude implementirano”, navodi on.\nPojašnjava i da je ostatak istočne Evrope pretrpeo "brutalnu komunističku vlast" i da je to nešto što je oblikovalo mišljenje u tim zemljama do danas. Međutim, navodi da je nekadašnja Jugoslavija pod Titom imala "nijansirani položaj između Istoka i Zapada, i zbog toga nije imala antagonizam prema Rusiji kao što je to u drugim zemljama".\nGlavna strateška greška EU - mali napredak na putu ka članstvu Srbije\n“Mnogi na Zapadu vide rusku agresiju na vojnom području (poput Krima i Ukrajine i izazivanja NATO aviona u međunarodnim vodama) i oštro reaguju na to, a samim tim i na zemlje poput Srbije koje to ne demantuju. Iskreno, zbog toga neki na Zapadu negativno gledaju na članstvo Srbije u EU. Moj odgovor na ove komentare je da je to kratkovidi stav EU o članstvu Srbije u Uniji. Činjenica da je tako mali napredak postignut kada je reč o članstvu glavna je strateška greška od strane Unije i ona snosi odgovornost za posledice”, zaključuje Montgomeri.\nBalkan kao pozornica\n"Balkan je postao pozorište u takozvanom novom hladnom ratu koji započeo sa krizom u Ukrajini 2014. godine". Na ovaj način trenutne odnose na Zapadnom Balkanu vidi Timoti Les, bivši britanski diplomata i istraživač Centra za geopolitiku i velike strategije na Univerzitetu Kembridž.\nTada su se, priča on, desile dve važne stvari: Rusija se uspaničila zbog američkog "upada" u istočnu Evropu i započela je aktivno blokiranje integracije nesvrstanih država kao što su to Ukrajina, Belorusija, Moldavija, i na Balkanu, Srbija, Bosna, Crna Gora i Makedonija. Drugo, kaže on, SAD su na to odgovorile aktivnim pokušajem da se neutrališe ruski uticaj na Balkanu i podstaknu integracije regiona u NATO.\n“SAD su u osnovi pobedile na "takmičenju" u Crnoj Gori braneći Mila Đukanovića protiv državnog udara koji je podržala Rusija, a takođe su pobedile i u Makedoniji gde je Amerika osmislila državni udar protiv Gruevskog, a zatim izvršila pritisak na Atinu i Skoplje da potpišu sporazum iz Prespe koji je doveo do integracije Severne Makedonije u NATO”, priča Les.\nKako ističe, SAD žele da pobede i u Srbiji gde vlasti odbijaju da "olabave" odnose sa Rusijom, od koje zavisi podrška oko statusa Kosova, "tako da je konkurencija još uvek u toku".\n“Od prošle godine, Amerika pokušava da neutrališe ruske poluge u Srbiji učešćem u raspravama o rešavanju statusa Kosova, a Rusija pokušava da sačuva svoj uticaj na druge načine, poput naoružavanja, u slučaju da Srbija treba da se suprotstavi bilo kom od svojih suseda. To je pozadina svih ovih nedavnih događaja, i nijedna strana još nije pobedila”, pojašnjava Les.\nSAD promenile fokus\nPrema njegovom sudu, ruski uticaj u Srbiji jeste povećan, naročito do 2014. godine, a dopremanje ruskog oružja u Srbiju je "jedan mali dokaz za to".\n“Međutim, glavna promena je usledila pre gotovo deceniju nakon marginalizacija Rusije u debati o Kosovu (2008. godine) i NATO-u proširenje na Balkan (2009. godine), kada je odlučeno da se usvoji jača i nezavisnija politika u Srbiji i drugim delovima Balkana. U periodu od 2010. do 2014. godine, Rusija je uspela da poveća svoj uticaj zbog toga SAD nisu bile fokusirane na Balkan, ali to se promenilo - ističe Les, koji kaže da ni Evropljani nisu najsrećniji ovakvim razvojem situacije, jer im se "novi hladni rat dešava na spoljnim granicama EU".\nI oni koji u Rusiji posmatraju takozvane "balkanske odnose" neostrašćeno i nenavijački, vide mogućnost da srpsko-ruski odnos splasne kada se rasplete "kosovski čvor".\n“Ako bi došlo do rasplitanja kosovskog čvora izgubila bi se potreba za ruskim vetom u Savetu bezbednosti UN, a kao osnova posebnih odnosa ostali bi samo nafta, gas i istorijske veze”, napisao je autorskom tekstu pre nekoliko meseci Maksim Samorukov, ruski kolumnista.\nOn navodi i da su od 2008. godine, od kako je Kosovo proglasilo nezavisnost, "srpski lideri sebe silili u veoma težak, ponekad šizofren odnos sa Moskvom, koja sada u suštini može da stavi veto na bilo kakav mirovni predlog za Kosovo, čime bi u suštini potpisala političku smrtnu presudu srpskim liderima".\nSamorukov je istakao i da su "srpski političari svih boja prethodnih godina tražili utehu u Moskvi, duboko rezignirani zbog toga što je Zapad priznao nezavisnost Kosova bez ijednog ustupka Srbiji", navodeći da su svi hvalili benefite rusko-srpske saradnje.\n“U želji da se predstave kao istinske patriote, nisu razmatrali cenu ovog prijateljstva na duže staze”, napisao je Samorukov u tekstu "Bekstvo iz zagrljaja Kremlja: Zašto je Srbija umorna od ruske podrške".\nNEMA OPUŠTANJA! PUTIN ZAGRMEO: Rusija mora da zadrži vodeću poziciju u izvozu oružja!


Besplatni udžbenici za sve beranske osnovce\nNaslovnica Južni Sandžak Berane Besplatni udžbenici za sve beranske osnovce\nOpština Berane će ove godine finansirati komplete udžbenika za sve osnovce sa teritorije te opštine.\nTom aktivnošću lokalne uprave će, kako je saopšteno, biti obuhvaćeno preko 2,7 hiljada školaraca.\nKompleti udžbenika biće dodijeljeni prvog dana školske godine svim učenicima od prvog do devetog razreda osnovnih škola.\nPrema riječima Predsjednika opštine Dragoslava Šćekića, lokalna uprava uložila je velike napore kako bi obećanje dato prethodne godine bilo ispunjeno.\n„Na zadovoljstvo svih građana Berana, a posebno roditelja čija djeca pohađaju osnovnu školu, svi osnovci će novu školsku godinu započeti sa novim knjigama koje je obezbijedila lokalna uprava“, kazao je Šćekić.\nOn je poručio da će Opština Berane i ubuduće ulagati u znanje učenika i njihov uspjeh.\n„Saradnja beranskih obrazovnih ustanova i lokalne uprave u proteklom periodu je na zavidnom nivou. Posebna pažnja biće usmjerena na seoske škole, radi povećenja što većeg broja učenika“, istakao je Šćekić.\nOpština, kako je naveo, želi da opravda ulogu servisa građana i da pokaže da lokalne uprave i država moraju biti socijalno odgovorni prema svojim građanima.\nŠćekić je kazao da su u Opštini očekivali da će, u jednoj od najznačajnijih akcija za građane, imati punu podršku od državnih institucija.\n„Shvatajući potrebu Zavoda za udžbenike i nastavna sredstva za postizanjem što boljih finansijskih rezultata, želimo da iskažemo žaljelje što, prema našem mišljenju, nijesmo tretirani na adekvatan način od te institucije“, rekao je on.\nŠćekić je naglasio da nijesu tražili nikakav povlašćeni položaj za nabavku udžbenika.\n„Već samo smatramo da zaslužujemo barem tretman kakav imaju sve knjižare distributeri na teritoriji Crne Gore, što podrazumijeva odobravanje određenih popusta pri nabavci“, pojasnio je on.\nNa taj način bi se, smatra Šćekić, značajno doprinijelo uštedi u budžetu lokalne samouprave, a sa druge strane bi Zavod za udžbenike prihodovao isti iznos novca kao da je distribucija vršena preko knjižara.\n„Na ovaj broj kompleta udžbenika koji namjeravamo da obezbijedimo, popust je jako značajan“, dodao je Šćekić.\nOn je najavio da će sa direktorima osnovnih škola dogovoriti mehanizme za racionalizaciju troškova nabavki udžbenika za naredne godine, kako bi dugoročno svi osnovci sa teritorije Opštine Berane imali besplatne udžbenike početkom svake školske godine.\n„Kada su ovakve i slične stvari u pitanju, sve institucije , kako na opštinskom tako i na državnom nivou, moraju imati osjećaj odgovornosti i raditi u interesu građana , kako bi im svi zajedno olakšali život i funkcionisanje u našim opštinama i državi“, kazao je Šćekić.\nOn je dodao da je od Ministarstva rada i socijalnog staranja traženo da se vrate primanja građanima u obliku Dječjeg dodatka.\n„Makar opštinama na sjeveru, iako bi trebalo svima, a u cilju zaustavljanja iseljavanja sa sjevera Crne Gore. To su elementi koji direktno pomažu porodicama i stvaraju uslove za opstanak i ostanak“, rekao je Šćekić.\nOpština Berane je prva lokalna uprava u Crnoj Gori koja je 2014. godine svim prvacima, a naredne svim učenicima od prvog do četvrtog razreda osnovne škole, obezbjedila besplatne udžbenike.


Gani se izvinio zbog pada vlade, negirao da je poneo milione\nTanjug 9. septembra 2021. 06:28\nKABUL – Bivši avganistanski predsednik Ašraf Gani, koji je pobegao iz Kabula kada su talibanske snage stigle do predgrađa prestonice prošlog meseca, izvinio se u sredu zbog naglog pada svoje vlade, ali je porekao da je sa sobom poneo milione dolara.\nU saopštenju objavljenom na Tviteru, Gani je rekao da je otišao na nagovor svog bezbednosnog tima koji je rekao da ako ostane postoji rizik od iste užasne borbe „ulice za ulicu“ koju je grad pretrpeo tokom građanskog rata 1990-ih, preneo je Rojters.\n„Odlazak iz Kabula bila je najteža odluka u mom životu, ali verovao sam da je to jedini način da oružje ostane ućutkano i spasim Kabul i njegovih šest miliona građana“, istakao je on.\nGani je odbacio izveštaje da je otišao sa milionima dolara u gotovini kao potpuno i kategorički lažne.\n„Korupcija je pošast koja je decenijama unakazivala našu zemlju, a borba protiv korupcije bila je centralni fokus mojih napora kao predsednika“, rekao je on, dodajući da su on i njegova supruga rođena u Libanu, brižljivi u svojim ličnim finansijama.\nOn je izrazio zahvalnost za žrtve koje su Avganistanci učinili tokom proteklih 40 godina rata u svojoj zemlji.


U Francuskoj su danas stupile na snagu nove zakonske mere koje podrazumevaju da će za neke od svakodnevnih aktivnosti biti potrebna sanitarna propusnica.\nPropusnica podrazumeva dokaz o vakcinaciji, preležanoj bolesti ili negativan test na koronavirus.\nPropusnica se neće tražiti za posete lekaru opšte prakse, jer kako navode nadležni nove mere kontrole ni u kom slučaju ne smeju da budu prepreka za pristup medicinskoj nezi.\nViše zemalja Evropske unije je već uvelo ili uvodi “zdravstvene propusnice” za ulazak u bolnice, muzeje, bioskope, kafiće, restorane, velike tržne i zatvorene sportske centre, duže vožnje javnim prevoznim sredstvima, kako bi se zauzdala rastuća zaraza koronavirusom i izbeglo inače neminovno zatvaranje svih javnih prostora i uvođenje policijskog časa.\nZdravstvena propusnica podrazumeva da su njeni vlasnici vakcinisani, preležali kovid-19 ili zdravlje dokazuju PCR testom.\nZdravstvene propusnice su uvele ili uvode Austrija, Grčka, Portugalija, Mađarska, U Nemačkoj i Španiji o tome odlučuju savezne pokrajine, SAD su već to delom uvele, Švajcarska je zakonom uvela takvu meru za sve prostore gde se okuplja više od hiljadu ljudi, ostalo je prepušteno „volji i savesti“ posetilaca i vlasnika tržnih centara, sportskih zatvorenih objekata, kafića, restorana, ali zdravstveno osoblje mora biti vakcinisano.\nOvakve mere u nekim zemljama dočekane su burno i sanitarnu propusnicu osporavali su mnogi Francuzi koji su održavali proteste protiv ovakve odluke vlade.\nFrancuski predsednik Emanuel Makron je, na kritiku da je reč o sanitarnoj diktaturi i gušenju sloboda, odgovorio da „sloboda znači i odgovornost i da se nešto i doprinese“, a ne da se nevakcinisanjem i masovnim okupljanjem samo raspiruje još veća zaraza.\nI U Italiji je na ulicama gradova protestvovalo više hiljada protivnika zdravstvenih propusnica.


NovaEnergija.net » Microsoft objavljuje Windows 10 Payments aplikaciju Microsoft objavljuje Windows 10 Payments aplikaciju – NovaEnergija.net\nwritten by Žikica Milošević October 22, 2015\nApple i Samsung su već objavili sopstvene aplikacije za mobilno plaćanje, a ni Microsoft ne želi da ostane daleko od ovog poslovanja, pa kompanija intenzivno radi na sopstvenom rešenju koje će biti dostupno za Windows 10 uređaje.\nModerna verzija Windows Walleta, nove aplikacije za mobilno plaćanje, će vam omogućiti da sačuvate informacije o vašoj kreditnoj kartici na mobilnom uređaju i učinite plaćanja baš kao kod rivala – kompanija Apple i Samsung.\nFunkcionalnost samim tim neće biti značajno različita u odnosu na rivalska rešenja. Džoe Belfior je za TheVerge potvrdio da je takvo rešenje u izradi, ali nije želeo da iznosi bilo kakve konkretnije datume objave.\nMicrosoft objavljuje Windows 10 Payments aplikaciju was last modified: October 22nd, 2015 by Žikica Milošević\ne-plaćanjeMicrosoftmobilni telefoninslsmartfontopWindows 10Windows Walleta\nSlušaj muziku sa YouTubea uz isključen ekran\nNiže provizije trgovcima za plaćanje karticama!\nVisa napada PayPal i druge payment kompanije\nZakon o platnim uslugama: Supermarketi i menjačnice...\nLegalizovali digitalne valute, kompanije nisu zadovoljne!


Brnabić obišla Inovacioni centar Elektrotehničkog fakulteta - Studio B\nBrnabić obišla Inovacioni centar Elektrotehničkog fakulteta\nBrnabić obišla Inovacioni centar Elektrotehničkog fakulteta Tanjug\nDruštvoDrustvo Pocetna 12. 07. 2018. 12:43:40\nPredsednica Vlade Srbije Ana Brnabić i ministar prosvete, nauke i tehnološkog razvoja Mladen Šarčević posetili su Inovacioni centar Elektrotehničkog fakulteta Univerziteta u Beogradu, gde su im prezentovana tri projekta koja se realizuju u tom centru.\nPremijerka je tim povodom rekla da je ETF i Inovacioni centar odličan primer znanja u Srbiji.\n“Srbiji je potrebna nova paradigma rasta, potrebno nam je društvo i ekonomija koja se zasniva na znanju, inovacijama, mnogo većim investiranju u istraživanje i razvoj i mnogo veća povezanost između nauke i privrede. Ovaj centar u praksi pokazuje sve to”, kazala je Brnabić.\nDodala je da je ponosna što u Srbiji postoji takav centar, koji sarađuje sa kompanijama kao što su Simens i Mercedes.\nNavela je da će na sastanku koji će imati na ETF razgovarati o tome kako vlada može još više da pomogne fakultetu i Institutu i navela da se već planira šta će se raditi 2019. i 2020. godine.\n“Za nas je važno i da ETF i Inovacioni centar učestvuju i u programu prekvalifikacija, što je važno kao jedan od načina i novog zapošljavanja i razvoja novih veština, ali i toga da makar na početnom nivou imamo više ljudi na tržištu koji nam fale. Oni su krajem maja, početkom juna, završili ovde program kvalifikacije za 80 kandidata, od kojih je 18 već zaposleno”, rekla je Brnabić i pozvala ih da se priključe i sledećem krugu prekvalifikacija.\nProjekti koji su przentovani su bežični senzorski sistem za analizu pokreta ljudi i automatsku detekciju poremećaja i padova – SENSY, zatim modul senzora za beskontaktnu detekciju ljudskog prisustva u različitim okruženjima i Kinect tehnologije za edukaciju i interaktivnu terapiju dece sa autizmom.\nBežični senzorski sistem za analizu pokreta ljudi koristi se za analizu hoda na Klinici za neurohirurgiju Kliničkog centra Srbije i Klinici za rehabilitaciju Dr Miroslav Zotović u Beogradu, a omogućava detaljnu analizu efekata rehabilitacije nakon moždanog udara, praćenje napretka Parkinsonove bolesti i efekata terapije, kao i automatsku detekciju poremećaja u hodu i detekciju padova.\nTaj projekat je finansiralo Ministarstvo prosvete, nauke i tehnološkog razvoja, a validacija rezultata je realizovana u saradnji sa Institutom za robotiku i veštačku inteligenciju Univerziteta Pjer i Mari Kiri, Sorbona.\nModul senzora za beskontaktnu detekciju ljudskog prisustva, prvenstveno je korišćen za automobilsku industriju i transport, a sistem omogućava detekciju disanja i rada srca praćenjem frekvencijskog spektra radarskih signala. Projekat je finansiran sredstvima Inovacionog fonda, a partneri na projektu su NoveLLC i Elektrotehnički fakultet u Beogradu.\nOzbiljne igrice na bazi Kinect tehnologija namenjene su poboljšanju motoričkih sposobnosti i prostorne koordinacije dece sa autizmom, a sastoje se iz nekoliko modula koji obuhvataju različite zadatke i samim tim korišćenje različitih delova tela za ispunjene istih.\nIgrice su razvijene u okviru Inovacionog centra ETF-a i besplatno su dostupne za korišćenje svima, a taj projekat je finansiran sredstvima Ministarstva prosvete, nauke i tehnološkog razvoja.\nMinistar prosvete Mladen Šarčević kazao je da je da su nauka i inovacije veoma bitne za privredu, te da je za poboljšanje pored toga potrebno da dolazi više investitora, ali i da se stvori bolja klima.\nŠarčević je kazao da je najavljen novi zakon o naučno-istraživačkoj delatnosti i fond za nauku i istakao da će time će muke ovakvih centara nestati.\n“Posebno se zahvaljujem za ovaj projekat za decu sa autizmom, jer blagi oblici autizma su sve prisutniji. To je trend u svetu, tako da ovi modeli su od velikog značaja, jer je potreba za većom inkluzijom i te dece dragocena”, kazao je Šarčević.\nDekan Elektrotehničkog fakulteta Milan Tomašević istakao je da je Inovacioni centar odličan primer kako inovativnost akademske zajednice omogućava da se potrebe privrede i ekonomije zadovolje na najbolji način.\n“Imamo pun potencijal da doprinesemo aktuelnim trendovima digitalizacije čitave privrede”, kazao je Tomašević.\nDirektorka Inovacionog centra Elektrotehničkog fakulteta Milica Ðurić-Jović kazala je da inovacije mogu da se rade bilo gde, te da mogu biti urađene i na inicijativu studenata.\nNavela je da je Inovacioni centra u službi i cilja da se utiče na smanjenje odliva mozgova i da se zadrže mladi kvalitetni ljudi u zemlji, koji će doprinositi i nauci i privredi.\n“Ono što je danas pokazano je samo deo projekata koji se rade u okviru Inovacionog centra i ono što želimo da dalje uradimo jeste da kroz razvoj novih laboratorija omogućimo najsavremenije projekte da se rade ovde i da se razvijaju i nauka i konkretni proizvodi kojima ćemo omogućiti da se cela naša industrija i Srbija razvija dalje”, kazala je Ðurić-Jović.


Šta je Fikret pisao Oriću: Fadil nas sve ubi nogama! - Impuls\nObjavljeno: Srijeda, 28 Juli 2021 13:48\nTužilac je prezentirao i poruku koju je Asim Sarajlić poslao Fikretu Hodžiću, a pretpostavlja se da se radi o funkcioneru SDA. Podsjetimo da se Asimovo ime i ranije spominjalo i to kada je prezentirana poruka koju je Hodžić uputio Novaliću: "Rekao mi je Asim da vam se javim".\nKada su novinari Sarajlića pitali za navedeno on je prokomentarisao da "ima raznih Asima".\nNovalić, Solak, Hodžić i Miličević se danas izjašnjavaju o krivici\nNastavak suđenja Fadilu Novaliću i ostalima u aferi “Respiratori”


RTS :: Program Malog pozorišta „Duško Radović“ pratite na internetu\nKultura Program Malog pozorišta „Duško Radović“ pratite na internetu\nponedeljak, 06. apr 2020, 12:27 -> 12:54\nMalo pozorište „Duško Radović“ pokrenulo je na Instagramu program pod nazivom „Malo putovanje kroz istoriju umetnosti“. Osim onlajn pozorišnih predstava i radio-drama, svakog petka od 17 sati najmlađi sugrađani moći će da prate i edukativnu inicijativu dečjeg gradskog pozorišta.\nZamenica predsednika Skupštine grada Beograda Andrea Radulović rekla je da je cilj programa Malo putovanje kroz istoriju umetnosti da se pričama o umetničkim delima svetski poznatih umetnika, uz vizuelno predstavljanje, mališanima približi umetničko stvaralaštvo.\nRadulovićeva je dodala da je u planu uskoro još jedan program pod nazivom Mali muzički detektivi, koji će takođe moći da se prati na nalogu pozorišta na Instagramu.\nTaj program će na interaktivan način uključivati decu u proces slušanja i istraživanja kompozitora klasične muzike, pre svega, davanjem detektivskih zadataka kojima se deca ohrabruju na prepoznavanje pojedinih tema instrumenata i lajtmotiva.


Evropska komisija je danas preporučila ukidanje viza za Tursku i Kosovo. U slučaju Turske, to je deo sporazuma za rješavanje migrantske krize, a što se tiče Kosovu to je redovan proces koji se mogao i očekivati.\nEvropska komisija je danas preporučila ukidanje viza za Tursku i Kosovo. U slučaju Turske, to je deo sporazuma postignutog na Ankarom o partnerstvu u rješavanju migrantske krize. Kada je o Kosovu riječ, radi se o redovnom procesu, koji se mogao i očekivati, nakon što je Kosovo potpisalo Sporazum o stabilizaciji i pridruživanju i, kako tvrde u Evropskoj komisiji, ispunilo sve postavljene preduslove za oslobađanje od viza.\nKako se i očekivalo, Evropska komimsija je danas predožila Savjetu i Evropskom parlamentu oslobadjanje od viza gradjanima Turske i Kosova.\nTime, u slučaju Turske, EU ispunjava svoj dio pogodbe sa Ankarom o prartnerstvu u rješavanju migrantske drame, a kada je je riječ o Kosovu, posljednjem dijelu Zapadnog Balkana bez bezviznog režima, korak je to koji slijedi u približavanju Kosova evropskim integracijama, obećan potpisivanjem prvog ugovornog odnosa Brisela i Prištine.\n"Čini mi zadovoljstvo da objavim naš prijedlog za oslobadjanje od viza gradjana Kosova. Ispunili smo naše obećanje da ćemo predložilti putovanja bez viza stanovnika Kosova koji imaju biometrijske pasoše. To će osnažiti direktan kontakt ljudi, osnažiti poslovne, socijalne i kulturne veze izmedju EU i Kosova. Rezultat je to ozbiljnog i uspješnog posla kosovskih vlasti na postizanju dalekosežnih i teških reformi na polju prava i unutrašnjih poslova. Danas je Evropska komisija potvrdila da je Kosovo ispunilo sve zahtjeve Mape puta za viznu liberalizaciju. Na dan kada ovaj prijedlog usvoji Evropski parlament i Savjet, Kosovo će ratifikovati sporazum o granicama sa Crnom Gorom i poboljšati rezultate u borbi protiv organizovanog kriminala i korupcije", izjavio je evropski komesar za unutrašnje poslove, Dimitris Avramopulos.\nMinistar unutrašnjih poslova Kosova, Skender Hiseni pozdravio je ovu odluku.\n"Ovo je zaista veliki dan za stanovnike Kosova koji su, na svaki način najviše medju pro-evropskim narodima u regionu. Ovo je dan radosti i sreće za sve njih jer konačno, sem što se osjećaju Evropljanima, oni su na tehnički način i postali Evropljani jer mogu putovati bez viza. Želim vam se zahvaliti što ste stajali uz nas dok smo se trudili da ispunimo sve teške kriterije, ali vas uvjeravam u našu odlučnost da nastavimo da ispunjavamo i ostala očekivanja EU, Evropske komisije posebno. Kosovo je potpisalo Sporazum o stabilizaciji i pridruživanju i čvrsti smo u našem opredjeljenju da ispunimo sve preduslove kako bismo što je prije moguće postigli konačni cilj - članstvo u EU", rekao je Hiseni.\nPitanje je kako će evropske države koje nisu priznale Kosovo, poput Španije, reagovati na kosovske pasoše?\n"Za Kosovo je Španija prijateljska zemlja. Mi smo našim gradjanima obezbijedili biometrijske pasoše i to je tehnički kriterij postavljen od strane Evropske komisije. Konačno na španskim vlastima je da odluče i ovo pitanje treba postaviti njima a ne nama", smatra Hiseni.\nBezvizni režim za Kosovo, ali i za Tursku, stupiće na snagu kada ga potvrde Evropski parlament i Evropski savjet, a prva prilika za to biće već narednog mjeseca.


Osnova garderobe - 27 komada koji su vam potrebni za kompletan ormar - Harper‘s Bazaar\nPrema rečima stručnjaka.\nPostoji lični osećaj šta treba da imate u svojoj garderobi, postoje i različiti saveti modnih stručnjaka. Jedna od njih, Charlotte Warburto, koja je osnovala lični „stajling servis“ TBC (To Be Be Created), primenjuje na svoje klijente sopstveni sistem prema kojem capsule ormar može da primi 27 komada.\nMeđu pitanjima koja postavlja svojim klijentima je koja je njihova omiljena modna ikona i koje bi komade želeli da dodaju u svoj ormar. Nakon što tačno shvati šta klijenti žele, počinje tako što "razbija" njihov ormar. Faza, uklanjanje nepotrebnih stvari je neophodna kako biste mogli da napravite mesto za garderobu koja vam je zaista neophodna.


Jeremić o Izveštaju Kancelarije za KiM | N1 Srbija\nJeremić: Izveštaj Kancelarije za KiM neprimeren dokument, skandalozan...\n24.05.2019. |14.58 |\nPredsednik Narodne stranke Vuk Jeremić ocenio je da je izveštaj Kancelarije za Kosovo i Metohiju, koji će biti predstavljen na sednici Skupštine Srbije, dokaz "šarlatanskog odnosa" aktuelne vlasti prema svemu, pa i prema pitanju Kosova, i najavio da poslanici te stranke u ponedeljak neće učestvovati u skupštinskoj raspravi.\nJeremić je agenciji FoNet kazao da je izveštaj na 98 strana "blago rečeno skandalozan".\nObjavljen izveštaj Kancelarije za KiM o dijalogu\n"On je šokantan, on u potpunosti ogoljava površnost i nemar koji ova vlast već godinama iskazuje po pitanju Kosova, pogotovo u kontekstu pregovaračkog procesa", ukazao je Jeremić.\nKako je objasnio, "mi zaista ne možemo da na bilo koji način drugi reagujemo, osim iskazivanja dubokog šoka šta je postao zvanični izveštaj Srbije u prethodnih šest godina".\nOn je podsetio da je Narodna stranka ranije na Predsedništvu stranke donela odluku da će biti spremna da razmotri učešće na sednici, ako predsednik Srbije Aleksandar Vučić predstavi pisani izveštaj i platformu za dalje pregovore po pitanju Kosova.\nJeremić je, međutim, konstatovao da je 45 strana izveštaja "slikovnica", a da se na svega pet strana priča o pregovaračkom procesu.\n"Za šest godina pregovaranja ima samo pet stranica izveštaja, koji ne uključuju bilo kakvu diskusiju o predlogu za koji je predsednik Vučić rekao da nije dobio podršku, ni međunarodne, niti domaće javnosti", rekao je Jeremić.\nOn je napomenuo da se na tih pet strana ne pominju "reč razgraničenje", ali ni "razgovori koje je Vučić imao sa (predsednikom Kosova Hašimom) Tačijem širom sveta".\nTo je "neprimeran dokument", smatra Jeremić, koji je zapanjen što su odlučili da sa takvim papirom izađu pred predstavnike građana.\nPrema Jeremićevom stavu, izveštaj nema upotrebnu vrednost, osim za "budući proces, kada se u budućnosti bude sudilo nosiocima aktuelne vlasti što su se na ovakav način odnosili prema važnim državnim pitanjima".\n"Poslanici Narodne neće biti na sednici, očekujem psihodelični vodvilj"\nOn je potvrdio da poslanici Narodne neće učestvovati na skupštinskoj sednici, koja je zamišljena da bi vratila poslanike opozicije u parlament.\nKako je obrazložio, u izveštaju Evropske komisije se, kao jedan od najvažnijih problema u funkcionisanju države, navodi da su institucije u krizi i da je debata suspendovana.\nUpitan šta očekuje od sednice u ponedeljak, Jeremić je odgovorio da očekuje "jedan psihodelični vodvilj koji će biti direktno prenošen na više televizija sa nacionalnom frekvencijom".\nPrema njegovom predviđanju, Vučić će "nastaviti da se ophodi prema javnosti, kao i do sada, upućujući pretnje i uvrede, vodeći dugačak monolog o svemu, osim o suštinskim pitanjima".\nJeremić je dodao da vlast u Srbiji već šest godina pregovara o budućnosti Kosova, razgovara sa svetskim predstavnicima i kosovskim predstavnicima, ali ne i u institucijama Srbije, kao i da je ova sednica bila važna prilika, koja je propuštena.\nNarodna stranka Kancelarija za Kosovo i Metohiju Vuk Jeremić Kosovo\nJeremicu bi bilo bolje da cuti.\nMa svi trebamo da zaćutimo, to je dijalog i demokratija na radikalski način.\nJeremic je u fazonu trla baba lan.Niko ga vise ne ferma


RTCG - Radio Televizija Crne Gore - Nacionalni javni servis :: Društvo :: Preduzete sve mjere u vezi bolesti svinja\nDAKOVIĆ ISTAKLA 15. 08. 2019. 20:25 >> 20:49 1\nU Crnoj Gori nema bolesti afričke kuge svinja i preduzimaju se sve mjere da ta bolest ne dođe u našu zemlju, kazala je direktorica Uprave za bezbjednost hrane Vesna Daković.\nDaković je, gostujući u Dnevniku TVCG, istakla da afrička kuga svinja nije bolest koja se može prenijeti na ljude i imati uticaj za zdravlje ljudi.\n"Sve mjere se preduzimaju iz razloga da se bolest ne bi širila, i to isključivo na svinje koje su jedina vrsta prijemčiva za ovu bolest. Od afričke kuge svinja mogu da obole samo svinje, domaće i divlje, nema druge opasnosti", navela je Daković.\nPoručila je da se preduzimaju sve mjere da do bolesti ne dođe u Crnoj Gori.\n"Već duži period kroz informativne emisije smo ukazivali na opasnost od pojave afričke kuge svinja. Ovo je najveća epidemija bolesti životinja u svijetu, endemska bolest u Africi, ali pogodno tlo i u Evropi i u Aziji za širenje bolesti", kazala je Daković.\nNa graničniom prelazima postoje upozorenja da se ne nose lične pošiljke u kojima su svinjsko meso i proizvodi svinjskog porijekla.\n"Takođe, radili smo puna sa lovcima, jer najčešće se bolest prenosi preko divljih svinja. Pripremljeni su flajeri za držaoce životinja i sa njima se intenzivno radi", rekla je Daković.\nJedina mjera preventive, kako je navela, su biosigurnosne mjere na farmama i zbog toga je važno pridržavati se mjera koje propisuje Uprava za bezbjednost hrane.\n"U Crnoj Gori je naveći broj malih farmi svinja za, tako da kažem, za ličnu potrošnju. Te farme su najrizičnije, jer su bio-sigurnosne mjere na jako niskom nivou. Najvažnije je da te svuinje ne dolaze u kontakt sa divljim svinjama, da se svinje na hrane ostacima iz domaćinstava što je često kod nas, potrebnmo je održavati higijenu", istakla je Daković, dodajući da to nijesu mjere koje iziskuju velika novčana sredstva.\nAko se pojavi bolest, sve svinje iz gazdinstva u kojem je bolest otkrivena se usmrćuju.\nPotražnja nije opala, građani vjeruju inspekcijama\nSvinjsko meso i mesne prerađevine iz Srbije povučene su iz prodaje u crnogorskim marketima. Potrošači kupuju svinjsko meso i ne razmišljaju o opasnostima, već vjeruju da inspekcije rade svoj posao.\nUzgajivači svinja preduzimaju sve potrebne mjere zaštite.\n"Plašimo se, ali se nadamo da neće doći u Crnu Goru, kod nas ima manje divljih svinja. Drugačije držimo svinje, manje ih ima, u regionu su puštene po šumama ili dvorištu, mi ih drćimo zatvorene", kazao je Televiziji Crne Gore uzgajivač svinja Siniša Raičević.\nGrađani svinjsko meso najčešće kupuju u velikim marketima. U njegovu ispravnost uvjerava predstvavnica jednog od najvećih trgovinskih lanaca.\n"Zaustavljen je uvoz, tako da trenutno ne uvozimo proizvode sa Carnex-ove farme, odakle je inaće svinjsko meso koje je u našoj ponudi. Pored toga, imamo meso sa svinjske farme Spuž koje nije iz uvoza", istakla je portparolka trgovinskog lanca VOLI Olivera Šuškavčević.\nUprava za bezbjednost hrane Afrička kuga svinja


Colossus kofer putni gl-9624 srebrni | ePonuda.com\nColossus kofer putni gl-9624 srebrni cene\nEPonuda nije internet prodavnica već Vam omogućava da brzo i lako nađete Colossus kofer putni gl-9624 srebrni po najjeftinijoj ceni. Naš cilj je da kupci budu što bolje informisani o ponudi Colossus kofer putni gl-9624 srebrni na tržištu Srbije. Vrlo lako nalazite željeni proizvod za kategoriju Putni koferi i torbe cene, ne morate da lutate od sajta do sajta za Colossus Putni koferi i torbe, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Colossus kofer putni gl-9624 srebrni sa PRODAVCEM. EPonuda ne može da garantuje potpunu tačnost specifikacije i slika za Colossus kofer putni gl-9624 srebrni. Pre kupovine, podatke za Colossus kofer putni gl-9624 srebrni proverite na sajtu PROIZVOĐAČA.


Predrag Danilović, predsednik KSS, posetio Leskovac\nYou are here: Home Košarka Vesti Predrag Danilović, predsednik KSS, posetio Leskovac\nčetvrtak, 06 april 2017 18:27\nPredsednik Košarkaškog saveza Srbije Predrag Danilović posetio je danas Leskovac gde je razgovarao sa gradonačelnikom Leskovca Goranom Cvetanovićem i predstavnicima klubova i saveza.\nDanilović je sa saradnicima danas posetio Leskovac kako bi se upoznao sa stanjem u kome se nalazi košarkaški sport u ovom delu Srbije.\n- Košarka je u Leskovcu bila, a i danas je jedan od najpopularnijih sportova. Od 1948. godine kada su odigrane prve košarkaške utakmice pa do danas Leskovac je imao puno razloga da se ponosi svojim košarkašicama i košarkašima. Košarkaški klub Zdravlje je kao prvoligaš ostvario neke od najvrednijih rezultata u istoriji leskovačkog sporta. Podsećanje na finale Kupa sa Partizanom u Leskovcu upravo početkom aprila 2000. godine, ali i na verovatno i najveću utakmicu u istoriji leskovačkog sporta kada je Zdravlje u evrpskom Kupu Radivoja Koraća dočekalo turski Bešiktaš 17. oktobra 2001. godine to potvrđuje. Ti rezultati pokazuju da košarka u Leskovcu ima jake korene, ali i postavljaju visoke ciljeve pred nove generacije igrača, trenera i košarkaških radnika - rekao e gradonačelnik Leskovca Goran Cvetanović.\nPrvi čovek Leskovca je podsetio i na uspehe leskovačke košarke.\n- I ženska košarka u našem gradu ima bogatu istoriju. Ako se setimo da su košarkašice Jugekspresa još daleke 1977. godine igrale u Prvoj saveznoj ligi tadašnje Jugoslavije, da su kasnije pod imenom Dubočica taj uspeh ponavljale i 1993. i 1999. godine govori o tradiciji koju košarka kao sport ima u našem gradu. Svi ovi rezultati pokazju da temelji postoje, a na košarkaškim radnicima je da svojm radom, uz podršku lokalne samouprave nastave pre svega rad sa mladim jer mladi su budućnost košarke i sporta u Leskovcu.\nGradonačelnik je naglasio da lokalna samouprava nastavlja da povećava ulaganja u sport.\n- Grad nastoji da u skladu sa svojim mogućnostima pruži neophodnu finansijsku podršku sportu. Preko programskog finansiranja ove godine podržano je 108 sportskih klubova i organizacija sa 55 miliona dinara. Stalno težimo da svake godine povećamo izdvajanje za naše sportske klubove, tako smo 2013. godine izdvojili 26, a ove 29 miliona više, odnosno 55 miliona dinara za finansiranje leskovačkog sporta. Deo sredstava usmeravamo ka Gradskom savezu za školski sport i jer je razvoj sporta kod dece baza za razvoj leskovačkog sporta - naglasio je gradonačelnik Leskovca Goran Cvetanović.\n- Ovo je za mene veoma bitna poseta, jedna u nizu za koje sam rekao da ću dolaziti, da ću da obilazim regone i gradove, da ću da razgovaram sa ljudima jer niko ne zna probleme bolje od onih koji žive i rade ovde. Leskovac ima bogatu košarkašku istoriju. Siguran sam da će u budučnosti da budu još bolji, imam informaciju da klubovi dobro rade. Ono što je veoma važno je da je lokalna samouprava na čelu sa gradonačelnikom izuzetno korektna kada je u pitanju finansiranje sporta i košarke naravno. Sport je nešto što je veoma važno za našu zemlju, decu sklanjamo sa ulica i pomažemo da postanu dobri ljudi. Još jednom zahvaljujem gradonačelniku na prijemu i verujem da će ovo biti samo jedna u nizu poseta Leskovcu - kazao je predsednik Košarkaškog saveza Srbije Predrag Danilović.\nPredsednik Košarkaškog saveza Srbije Predrag Danilović, koordinator regiona KSS Boško Adžić i predsednik Regionalnog Košarkaškog saveza Južne Srbije Vule Vuković održali su nakon prijema sastanak sa predstavnicima klubova iz ovog dela Srbije.